text:
NODA BULA VAKARISITO
Dau Veimaliwai kei Ira na Lomani Jiova
Na cava meda dau veimaliwai kina kei ira na lomani Jiova? O ira na noda ilala era na uqeti keda ena ka vinaka se ka ca. (Vvb 13:20) Kena ivakaraitaki o Tui Joasi. E vakayacora tiko ga na “ka e donu ena mata i Jiova” ni rau dau veimaliwai kei na Bete Levu o Jioiata. (2Ve 24:2) Ni mate o Jioiata, e biuti Jiova o Joasi ni vakailala ca.—2Ve 24:17-19.
Ena imatai ni senitiuri G.V., e vakatauvatana na ivavakoso vaKarisito na yapositolo o Paula kei na dua na “lomanivale levu,” o ira na lewe ni ivavakoso kei na “veimataqali iyaya,” se iyaya ni lomanivale. Eda na rawa tiko ga ni “vaka na iyaya e vakayagataki ena inaki dokai” nida muduka noda vakailala kei ira na sega ni vakamarautaki Jiova. Okati kina o ira na lewe ni noda vuvale, se lewe ni ivavakoso. (2Tm 2:20, 21) Koya gona meda vakailala tiko ga kei ira na lomani Jiova nira uqeti keda meda qaravi koya.
ME SARAVI NA VIDIO CATA NA ILALA CA, QAI SAUMA NA TARO QO:
-
Na cava eso na ituvaki eda sega kina ni liaca nida sa vakailala ca tiko?
-
Ena drama qo, na cava e uqeti ratou na tolu na tacida lotu vaKarisito me ratou muduka na vakailala ca?
-
Na ivakavuvuli vakaivolatabu cava ena uqeti iko mo digia vinaka na nomu ilala?


c: text/html

text:
SERE VOU – NOQU KAMUNAGA – MALUMU NI TOBU KEI NAIVAUKURA.
Written by Mika Qalobula on September 16, 2022
‘MALUMU NITOBU KEI NAIVAUKURA’-Na matasere oqo e sega ni ka vou vei keda me vaka ni ratou sa kilai levu tu ena noda Viti ena buturara ni veivakamarautaki,ka liutaki ratou tiko na cauravou ni Nasau mai Koro,o Jiosefa Vetaukula.
‘NOQU KAMUNAGA’-Oqo e dua na nodratou sere vou ka se qai tavoci ga nikua ena ‘NEW BORN’,ka talanoataki kina e dua na veikilai na tekivutaki ena mona livaliva.Na veikilai oqo,e qai laki yaco sara me rau laki veidomoni,ka vakaitikotiko mai Malevani mai Ositerelia o cauravou,ka tiko sara mai American Samoa o goneyalewa.
E rau sa veivakadonuya vata me rau sota ka rau sa dui vakavakarau mai kina ni sa na dua na sota mosimosi dina,ia e qai mai takoso ne mate ka veidewavi voli ena noda vuravura,sai koya na Covid-19,ka mai vakadaroya na i tuvatuva kece oqori.
Ni sa vakadredretaki na veilakoyakli ena noda vuravura,sa mositi rau sara vakalevu,ka sa qai tukuna o Cauravou vei Gone yalewa me kakua ni leqa,‘Au na yaco yani au na laki vauci iko, kau na kauta yani na Noqu kamunaga. ‘
Na sere oqo e rogo tale tiko ga kina na domo i Jesoni Tukana,nai liuliu ni matasere na ‘SENILAGAKALI KEI KOROILAGI’.
E rawa nio rogoca talega na sere oqo ena VITIFM 92.2FM,92FM kei na 92.6FM.
VITIFM- E KAMICA QAI KACHI!!!!!
Source – Jio Vetaukula.

robotstxt: allowed

filter: keep


text:
Ni sa kidavaki mai ki na ka vou |iTuvatuva ni Veisoyalgi ni Kilakavi| 2022 Gauna ni Draki 5 , Keimami vakarautaka na idusidusi, ilawalawa, ivakasala kei na idusidusi ni Veivuke me baleta na |iTuvatuva ni Veisoyalgi ni Kilakavi| na qito ena sala me rawata kina e tolu na kalokalo mai na veivakatagedegede taucoko, iWali, Kena iSau, Sala ni saras loma, ka Lawaki baleti |iTuvatuva ni Veisoyalgi ni Kilakavi| marautaka na Dauveivukei oqo ena gauna o gadreva kina mo. E vakanamatataki vakatabakidua na app oqo... Wilika eso tale »
Ni sa kidavaki mai ki na Dua tale na League Sideswipe Hints vou 2021 kei Seson 5, Keimami vakarautaka na idusidusi, ilawalawa, ivakasala kei na idusidusi ni qito ni kila na Kilaka vakacakacaka ni Kilakasivika ni Serenilotu na Forza Horizon me baleta na kena rawati e tolu na kalokalo ena veivakatagedegede taucoko, iWali, Kena iSau, Sala ni saras loma, kei na iVakasala ni iSakisaki ni Dua na Iqaso ni Biuvvu ena marautaka na idusidusi oqo ena gauna ga o gadreva kina. na idusidusi... Wilika eso tale »
Mai vei ira na dautuvatuva ni Sotasota e Loma ni Kodroteki, sa vakarautaki tale na soka ni motoka me baleta na gacagaca veikauyaki! Curu ki na qito vata kei na veika e rawa ni tarai iko. E rawarawa me vaka ga na biu polo ki na nomu veisisvi kei naba>#8217;s net, ia qarauna! Ena saga talega o nomu veisissisvi me sikoa talega. Mo bolea na nomu ikumuni me totolo na nomu toso, se vakayagataka mo rawata... Wilika eso tale »
Rocket League Sideswipe brings the competitive, car soccer gameplay of Rocket League to mobile screens with a new perspective on the field. Players will compete in fast-paced, 2 minute, 1v1 or 2v2 matches. With intuitive touchscreen controls that make it easy to pick up and play, longtime Rocket League players and newcomers alike will be… Wilika eso tale »


text:
SA MOCE FR.JOSEVA TUIMAVULE CM
Written by Mika Qalobula on March 25, 2022
E ra osota yani na Koronilotu ni Ekelesia Katolika mai na St.John the Apostel Parish mai Natovi nikua,o ira na lewe ni lotu katolika,kei ira ,mata lotu vakarisito tale eso,na dui kaikai,na qase kei ira na gone, me ra laki vakaraitaka nai otioti ni loloma ki vua na Turaga Bete o Fr.Joseva Tuimavule,ena nona soqo ni veitalaci.
E cavutu mai Namatakula mai Nadroga o Fr Jo,vakaitavitaki koya sara vakalevu ena vuku ni lotu ka sega walega ena loma ni lotu Katolika,ia e dau veiqaravi vei ira na veimatalotu tale e so kei ira na veimatatamata.E dau veitokani voleka sara kei ira na soqosoqo ni didivara kei ira na galu (Deaf community),ka dau cata sara o koya me ra dau biliraki ,ka vulica talega na sign language ka dau vakayacora ena gauna taucoko ni dau caka lotu me rawa ni ra vakamuria tale tikoga na lotu o ira vakaleqai tu nai tuvaki ni nodra rogo kei na vosa, (didivara kei na galu).
Na misa ni veitalaci kei na tucake tale nikua,e vakacabora nai liuliu ni lotu Katolika e Viti kei Rotuma o Archbisop Peter Loy Chong ka ra osota yani e udolu na lewe ni vanua ka ra gole mai na vei yasai Viti.
E ra vakaitavi ena sere nikua o ira na gone vuli mai na St.Joseph Secondary School kei na koronivuli na Marist Brothers High School,me vaka ni o rau na koronivuli oqo,e dau veiqaravi tu mai kina o koya.
Na turaga oqo o Fr.Jo,e dua ka nuitaki vakalevu ena loma ni lotu Katolika e Viti ka vakaraitaka o Archbishop Peter Loy Chong ena dua na nona mala ni vosa nikua,ni sa dua na ‘LAQA’,sa mai biuta tu o Fr.Jo ena nona sa kacivi oqo.
E ra kaba ena dela ni container na cauravou me ra bau raica talega na nona sa bulu o Fr.Jo.
Na marama na Tinai FR.Jo e taba toka oqori ena yasa ni nona i bulubulu o Fr.
PC – PASEKA


text:
Wase 119
Na ivakatakila sa soli yani mai vei Josefa Simici na Parofita mai Fa Wesi e Misuri, ena 8 ni Julai 1838, me isau ni nona vakatakekere oqo, “Oi Kemuni na Turaga! Mo ni vakatakila mada vei ira na nomuni tamata na ivotavota ni nodra iyau ko ni vinakata me ra solia me nodra ikatini.” Na lawa ni ikatini, me vaka eda sa kila tu nikua, a sega ni soli ki na lotu ni se bera na ivakatakila oqo. Na vosa ikatini ena masu a cavuti ena ivakatakila eso ka a soli e liu (64:23; 85:3; 97:11) e sega ni kena ibalebale na dua ga na ikatini, ia na isolisoli kecega e soli ena yalo galala, se na cau, ki na umailavo ni Lotu. A sa solia oti ki na Lotu na Turaga na lawa ni kena vakatabui ni iyau kei na kena qaravi, ka ra a veiyalayalati kina na lewenilotu (vakabibi vei ira na italatala qase liu) me tawamudu. Ena vuku ni nodra sega ni rawata e lewevuqa me ra muria vakadodonu na veiyalayalati oqori, sa mani vakasuka kina, me dua na gauna na Turaga, ka solia mai na lawa ni ikatini me kena isosomi ena Lotu raraba. A taroga vua na Turaga na Parofita na iwasewase ni nodra iyau e vinakati ena inaki tabu oqori. A qai saumi mai ena ivakatakila oqo.
1–5, Me ra solia na vo ni nodra iyau era sa sega ni vakayagataka, ka ra solia me nodra ikatini, na dua na ikatini ni ka era rawata e veiyabaki; 6–7, Oqori ena vakatabui kina ko Saioni.
1 Sa kaya vakaidina vakaoqo na Turaga, au gadreva me soli kece na vo ni nodra aiyau era sega ni vakayagataka ki na ligana na bisopi ni noqu lotu mai Saioni.
2 Me tara kina na noqu avale, ka turi na yavu kei Saioni kei na matabete, io me saumi tale ga kina na nodratou dinau na Mataveiliutaki ni noqu Lotu.
3 Sa itekivu oqo ni nodra solia na aikatini ni ka era taukena ko ira na noqu tamata.
4 Ia ni sa oti oqori, me ra na qai solia ga ena veiyabaki na ikatini ni ka era rawata ko ira era sa solia oti na vo ni nodra iyau; ia oqo me sa na lawa tudei vei ira me sega ni mudu, me baleta na noqu matabete tabu, sa kaya na Turaga.
5 Au sa kaya vakaidina vei kemudou, ena qai yaco ni ko ira kece era na soqoni vata yani ki na vanua ko aSaioni me ra na sauma na ikatini ni vo ni nodra iyau, ka me ra na muria na lawa oqo, de na qai sega ni kunei ni kilikili kaya me ra tiko ena kemudou maliwa.
6 Kau sa kaya vei kemudou, kevaka era na sega ni muria na lawa oqo, oya me ra vakatabuya ko ira na noqu tamata, ka me ra vakatabuya kina na vanua ko aSaioni me noqu, ka me vakayacori kina na noqu ilesilesi kei na noqu lewa, me na savasava duadua tiko kina, raica, au sa kaya vakaidina vei kemudou, sa na sega na nomudou Saioni.
7 Ia sa na kena ivakaraitaki oqo ena aveiteki kecega kei Saioni. Io ena vakakina. Emeni.


text:
Jeremaia
Chapter 52
Sa ruasagavulu na yabaki i Setekaia ni sa buli o koya me tui, ka sa lewa e Jerusalemi me tinikarua na yabaki. Na yaca i tinana o Emutali na luve i Jeremaia na kai Lipina.
2 Sa cakava talega na ka ca e na mata i Jiova, me vaka na ka kecega sa cakava o Jioiakimi.
3 E na vuku ni cudrui Jiova sa yaco kina na ka oqo e Jerusalemi kei Juta, me yacova ni sa biuti ira tani mai na matana. Sa qai talaidredre o Setekaia vei tui Papiloni.
4 Ia e nai ka ciwa ni yabaki ni nona lewa, e nai ka tini ni vula, kei nai ka tini ni siga ni vula, sa lako mai o Nepukanesa na tui Papiloni kei na nona mataivalu kecega ki Jerusalemi ka ra mai tuvai valu kina; Ka ra sa tara ka vakavolivolita na kena vale ni valu.
5 Sa mani buku tu na druadrua ni koro me yacova nai katini kadua ni yabaki i Setekaia na Tui.
6 E nai ka va ni vula, e nai ka ciwa ni siga ni vula, sa ka levu sara na dausiga e na koro ka sa sega na kakana me ra kania na lewe ni vanua.
7 Sa qai karusa sobu na bai ni koro, era sa dro kece na tamatai valu ka lako tani yani mai na koro e na bogi ena sala mai na matamata e na kedrau maliwa na bai e rua, ena yasa ni nona teitei na tui, e dina ga ni ra sa tu wavokita na koro o ira na kai Kalitia.
8 Ia na nodra mataivalu na kai Kalitia sa cicimuria na tui, ka vauci Setekaia ena buca mai Jeriko; Era sa veiseyaki tani mai vua na nonai valu kecega.
9 Era sa qai tauri koya na tui ka kauti koya cake mai kivei tui Papiloni mai Ripila e na vanua o Emaci, ka sa tauca na nona lewa ki vua.
10 Ia o Nepukanesa sa qai vakamatei iratou na luve i Setekaia e matana. Ka sa vakamatei ira kecega na turaga ni Juta mai Ripila.
11 Sa leuta talega o koya na mata i Setekaia; ka sa vesuki koya o tui Papiloni ena sinucodo varasa, ka kauti koya ki Papiloni, ka biuti koya ki na vale ni veivesu me yacova na siga ni nona mate.
12 Ia oqo e nai ka lima ni vula, e nai katini ni siga ni vula (ni sa kenai katini kaciwa ni yabaki ni lewa i Nepukanesa na tui Papiloni), o Nepusaretani, na kavetani ni valu vakatawa, ka sa qaravi tui Papiloni, sa lako mai ki Jerusalemi.
13 Sa vakama o koya na vale i Jiova kei na vale ni tui; na nodra veivale kece na turaga, sa vakama e na bukawaqa.
14 ia na nodra i valu kece na kai Kalitia era tiko vata tukuna na kavetani ni valu i vakatawa, era sa basuka sobu na bai kei Jerusalemi kecega e na veiyasana.
15 O Nepusaretani na kavetani ni valu i vakatawa sa qai kauta vakabobula eso na tamata dravudravua, kei na kena vo ni tamata era tiko e na koro, o ira kece era sa vuki ka gole vua na tui Papiloni, kei na kena vo ni lewe vuqa.
16 Ia o Nepusaretani na kavetani ni valu i vakatawa sa maroroi ira eso na tamata dravudravua, me ra dausamaka na veivaini ka daucaka were.
17 Na duru varasa ka tu e na vale i Jiova, kei na kenai tutu kei na taqi levu varasa sa tu e na vale i Jiova, sa voroka ga o ira na kai Kalitia, ka kauta na kena varasa kecega ki Papiloni.
18 Era sa kauta talega na kuro, kei nai sivi, kei nai koti ni cina, kei na beseni, kei nai taki, kei nai yaya varasa kecega, era sa daucakacaka kina na bete.
19 Ia na beseni, kei na sedre ni dravusa, kei na dari, kei na kuro, kei nai tutu-ni-cina, kei nai taki, kei na bilo, na kena koula ni yaya koula, kei na kena siliva ni yaya siliva, sa kauta tani o koya na kavetani ni valu i vakatawa.
20 A duru ruarua, e dua na Taqi Levu, ka tinikarua na bulumakau varasa sa toka e na vu ni tutuna, ka cakava o Tui o Solomoni e na vale i Jiova ia sa sega ni kilai rawa na kena bibi ni parasa ni yaya kece oqo.
21 Ia sa tini kawalu na kiupiti na kena cecere e dua na duru; ia na wa sa tinikarua na kiupiti sa kena vakavolivolita ka dua na afa kiupiti na kena vavaku: a sa vakalomalomana.
22 A sa dua na kena domodomo varasa e delana; ia na kena balavu e dua na domodomo sa lima na kiupiti, a sa vaka na lawa kei na vua ni pomekaraneti.
23 Ia na vua ni pomekaraneti e na yasana vava sa ciwasagavulu ka ono; na vua ni pomekaraneti kecega e volita na daku ni lawa sa dua na drau. Era Sa Kau Vakavesu Na Tamata Ki Papilonia
24 Na kavetani ni valu i vakatawa sa kauti Seraia na bete levu, kei Sefanaia nai karua ni bete, kei iratou tolutolu nai vakatawa ni katuba.
25 Sa kauta tani talega o koya mai na koro e dua nai liuliu sa lesi me lewai ira na tamata i valu, e lewe vitu na tamata vei ira na nonai tokani na tui, e ratou sa kune e na koro, kei na nodra vu-ni-vola liu na maataivalu, o koya sa dauvakasoqona na lewe ni vanua, kei na lewe onosagavulu na tagane vei ira na lewe ni vanua era sa kune e loma ni koro.
26 Ia o Nepusaretani na kavetani ni valu i vakatawa a sa kauti ira kivei tui Papiloni mai Ripila.
27 Sa qai mokuti ira o tui Papiloni ka vakamatei ira mai Ripila e na vanua o Emaci. Sa kau tani vakabobula vakaoqo o ira na Juta mai na nodra vanua.
28 O ira na tamata oqo sa kauta tani vakabobula o Nepukanesa: e nai kavitu ni yabaki, e lewe tolu na udolu ka ruasagavulu ka tolu na Jiu;
29 E nai katinikawalu ni yabaki i Nepukanesa sa kauta tani vakabobula mai Jerusalemi o koya e lewe walu na drau ka tolusagavulu ka rua;
30 E nai karuasagavulu ka tolu ni yabaki i Nepukanesa sa kauta tani vakabobula o Nepusaretani na kavetani ni valu i vakatawa e lewe vitu na drau ka vasagavulu ka lima vei ira na Jiu. O ira na tamata kecega oqo era lewe va na udolu ka ono na drau.
31 Ia e nai katolusagavulu ka vitu ni yabaki ni nona vakabobulataki o Jioiakini na tui Juta, e nai katini karua ni vula, e nai karuasagavulu ka lima ni siga ni vula, sa qai vueti Jioiakini na tui Juta o Iveli-Merotaki na tui Papiloni, e nai matai ni yabaki ni nona lewa, ka kauti koya mai na vale ni veivesu.
32 Ka sa vosa vinaka vua ka solia vua e dua nai cewacewa e cecere cake mai na nodra i cewacewa na tui tale eso era tiko tukuna mai Papiloni.
33 Ia o Jioiakini sa veisautaka na nonai sulu mai nai sulu ni kaivesu, ka sa daukana madrai tiko ena mata ni tui ena veisiga kecega ni nona bula.
34 Ia ena vuku ni kenai votavota kakana, sa dausolia vua o tui Papiloni e dua na kenai votavota, e votai e na veisiga yadua me yacova sara na siga e na mate kina, e na veisiga kecega ni nona bula.


text:
Cakacaka
Chapter 28
Ni ra sa lako ki vanua, era sa qai kila ni yaca ni yanuyanu o ya, o Molota.
2 Era sa rui lomani keimami o ira nai taukei ni yanuyanu, era vakawaqa buka e matasawa me keimami vakatakata kina, ena vuku ni uca bi kei na batabata.
3 Ia ni sa kauta mai o Paula e dua nai vau buka ka la'ki tuva kina buka sa waqa tu, qai dolo mai e dua na gata daukata gaga, ni sa tarai koya na katakata ni buka qai viviga na ligana.
4 Ni ra sa raica na ka oqo nai taukei ni sa vivigi tu na ligana, era sa veitukunitaka, "Oqo sara ga e dua na tamata daulaba, sa dro bula rawa mai o koya i wasawasa, ena sega ni rawa ga me dro bula rawa eke."
5 Ia sa kureitaki na ligana o Paula kina bukawaqa, sa lutu ka kama kina na gata gaga oqo, ka sega mada ga ni bau vakayagataka na batina vei Paula.
6 Era sa namaka me na vuce na yagona se me davo matemate sobu i ra. Ia ni ra sa waraka vakabalavu ka sega ni dua na ka e bau yaco vua, sa veisau tale nodra nanuma, era tukuna, e rairai na tamata oqo e kalou.
7 Volekata na vanua keimami tiko kina na nona i tikotiko nai liuliu levu ni yanuyanu, na yacana o Babitu, e kauti keimami ki nona vale ka solevu taki keimami tiko me siga tolu.
8 Sa tauvi tamai Babitu e dua na katakata ka salavata na cokadra. Sa curu kina nona rumu o Paula sa masulaka ka tabaka ena ligana, a sa vakabulai kina.
9 Ni sa oti oqo, era sa qai tabili mai na lewe ni yanuyanu taucoko era tauvimate, sa sega ni dua me sega ni vakabulai.
10 Sa dua na ka na levu ni veivakarokorokotaki era cakava tiko vei keimami; ni keimami sa vakarau biubiu era sa qai cakava e dua nai vakasosolevu ni waqa.
11 Ni oti e tolu na vula keimami sa qai vodo kina dua na waqa ni Alekisadaria, ka mai vakaruru tiko ena vula i batabata, ka kena i vakatakilakila tiko ni waqa oqo oi rau na drua tagane.
12 Matai ni vanua keimami la'ki kele kina ki Sairakiuse, keimami tolu na siga e kea.
13 Ni keimami biubiu e vakacowiritaki keimami vakalailai na kui sa qai kele yani ki Rekiumi. Ni oti e dua na siga sa tekivu me liwa na ceva; ena siga ka tarava keimami kele yani ki Puteoli,
14 Keimami laki sotavi ira e kea na veiwekani era sureti keimami ki na nodra vale me keimami tiko kina me vitu na siga oti keimami sa qai lako ki Roma.
15 Ni ra sa rogoca na veiwekani mai kea ni keitou sa tiko, era sa lako mai me mai tavaki keitou ena rara i Avila kei na bure e tolu. Ni sa raica ira o Paula sa vakavinavinaka vua na Kalou, vaka me soli tale vua e dua na yalo qaqa.
16 Oqo ni keitou sa curu ki Roma, sa la'ki soli ira sara na kaivesu o koya na turaga ni valu vua na turaga ni vale ni veivesu; ia sa vakatarai ga vei Paula me lewa na vanua cava ga me tiko kina, ka dua ga na sotia me dau yadravi koya tiko.
17 Ni sa oti e tolu na siga sa qai kacivi ira vata mai na nodra vei turaga na Jiu o Paula. Ni ra sa yaco mai sa tukuna: "Oi kemudou na veiwekani, e sega ni dua na ka cala au cakava vei ira na kai noda se ki na nodra i to na noda qase, ia au tauri vakavesu ga mai Jerusalemi ka soli kina ligadra na kai Roma,
18 Ni'u sa lewai, sa vinakati me'u sereki, baleta ni sega na noqu cala me'u vakamatei kina.
19 Era sa qai saqata na Jiu, au sa vinakata kina me la'ki rogoci vei Sisa, sega ni baleta noqu beca na noqu matanitu.
20 "Oqo na vuna au kacivi kemuni mai kina meda mai veisotari ka tukuna na lomaqu vei kemuni, baleta na noda i nuinui na Isireli au sa mai vesu tu kina oqo."
21 Era tukuna vua, e sega ni dua na ka me baleti iko keimami sa rogoca mada, e sega ni dua nai vola mai Jutia se dua e lako mai Jerusalemi me mai talanoataka nomu cala o cakava.
22 Ia keimami vinakata me rogoca sara ga na nomu vakasama kei na vanua o tu kina; ni sa dua na ka nai rogorogo ni kena sevaki na lotu va Karisito oqo ena veivanua kecega.
23 Sa navuca e dua na siga, na siga o ya era sa lako mai kina e nona vale mera mai rogoci koya, sa qai tekivu me vakamacalataka vei ira o koya na matanitu ni Kalou, ka dusimaka Jisu vei ira mai na vunau i Mosese ka yacovi ira mai na parofita, e veiwasei mai o koya ena mataka ka yacova ni sa karobo.
24 Eso sa vakabauta ka so e sega ni via vakabauta.
25 Sa yaco kina vei ira na duidui ka so sa lako sara ga kina, ni cavuta o Paula na vosa oqo: "Sa vosa na Yalo Tabu vei Aisea na parofita me tukuna vei ira na noda qase,
26 "Ka vaka, mo lako vei ira na tamata oqo ka tukuna: dou na daurogoca tikoga ka sega ni kila na kenai balebale; dou na dau raica tikoga ka sega ni kunea;
27 Na yalodra na tamata oqo sa rui tasogo, sa bibi kina na daligadra mera rogoca rawa, na matadra era sa sogota, de qai rai rawa na matadra ka rogo rawa na daligadra, ka veisau me kilai yalodra ka rawa kina Me'u na vakabulai kemudou."
28 "O koya oqo mo dou kila, na veivakabulai ni Kalou oqo sa soli vei ira na Veimatanitu Tani ni ra na talairawarawa vua!"
29 Ni sa vosataka oti vei ira na vosa oqo, ni ra sa lako na Jiu era sa la'ki veileti sara kina vakalevu vakai ira.
30 Sa tikoga o Paula me rua vinaka na yabaki ena dua ga na nona vale sa sauma tikoga o koya, ka sa vakacegui ira kecega na lako mai vua,
31 Sa vunautaka vakadoudou vei ira na matanitu ni Kalou kei na nona vakatavuvulitaka na veika me baleta na Turaga o Jisu Karisito, ka sa sega ni rawa me dua e tarovi koya.


text:
WASE 21
“E Vakayacani na Koro . . . Me Tiko e Kea o Jiova”
TIKINA BIBI: Na ibalebale ni koro kei na cau.
1, 2. (a) Na ivotavota ni qele cava e wasei tani? (Raica na imatai ni iyaloyalo.) (b) Na cava e vakadeitaka na raivotu vei ira na kau vakavesu?
ENA iotioti ni raivotu i Isikeli, e qai kila ni tiko e dua na tikiniqele e wasei tani me baleta na inaki tabu. E sega ni wasei me nodra ivotavota na yavusa e Isireli, me cau ga vei Jiova. E raica tale ga kina e dua na koro totoka e kilai tani na yacana. Na raivotu qo e vakadeitaka sara ga vei ira na kau vakavesu, ni o Jiova ena tiko kei ira nira lesu ina nodra vanua lomani.
2 E vakamacalataka vakamatata o Isikeli na cau qori. Meda dikeva sara mada qo, na kena ibalebale vei keda na dausokalou dina i Jiova.
“Cau Tabu kei na . . . Koro”
3. Na lima na iwasewase ni qele cava e biuta vakatikitiki o Jiova, na cava e kena inaki? (Raica na kato “Moni Biuta Vakatikitiki na Cau.”)
3 Na tikiniqele e biu vakatikitiki e 25,000 na kiupiti (13 na kilomita) mai na vualiku ina ceva qai 25,000 na kiupiti mai na tokalau ina ra, qai tautauvata na yasana vava. E vakatokai na tikiniqele qori me “cau taucoko.” E wasewasei vakatolu. Na iwasewase e cake e nodra na Livai, i lomadonu me baleta Isik. 48:15, 20.na valenisoro kei ira na bete. Na rua na iwasewase qori e okati me “cau tabu.” Na tikina lailai e ra se “na vanua e vo,” era na vakayagataka na “tiko” ena koro. Qori e nona na koro.—
4. Na cava eda vulica ena itukutuku me baleta na cau vei Jiova?
4 Na cava eda vulica eke me baleta na cau vei Jiova? Dua oya nodra biuta vakatikitiki mada e liu na ivotavota qele me cau tabu, oti sa qai wasei na nodra na yavusa ni Isireli. E vakaraitaka kina o Jiova ni bibi duadua na vanua e vakarautaki me baleta na veika vakayalo. (Isik. 45:1) Era vulica sara ga kina na kau vakavesu ni dodonu mera vakaliuca na nodra sokaloutaki Jiova. Meda vakabibitaka tale ga nikua na veika vakayalo me vaka na vulici ni Vosa ni Kalou, tiko ena soqoni vaKarisito, qai vakaitavi ena cakacaka vakavunau. Nida muria na ivakaraitaki i Jiova ena kena vakaliuci na veika e bibi cake, eda sa vakabibitaka sara tiko ga na veika e vauca na noda sokaloutaki koya.
“Ena Tiko e Loma na Koro”
5, 6. (a) E nei cei na Koro? (b) Na cava e sega ni vakaibalebaletaki ena koro? Na vuna?
5 Wilika Isikeli 48:15. Na cava e duatani kina “na koro” kei na kena vanua wavolita? (Isik. 48:16-18) E tukuna o Jiova ena raivotu vei Isikeli: “[Na] ivotavota ni koro . . . ena nodra na vuvale ni Isireli taucoko.” (Isik. 45:6, 7) Na koro kei na vanua yavolita e sega gona ni okati ena “cau tabu” me ‘biu vakatikitiki me nei Jiova.’ (Isik. 48:9) Nida vakasamataka tiko na duidui qori, meda dikeva mada se yaga vakacava nikua na ituvatuva ni koro.
6 Me kilai na ka eda rawa ni vulica ena koro qo, e bibi meda kila mada e liu na cava e sega ni vakaibalebaletaki ena koro. E sega ni dusia na kena tara tale na koro o Jerusalemi kei na kena valenisoro. Ni koro e raivotutaka o Isikeli e sega na kena valenisoro. E sega tale ga ni dusia e dua na koro era lai tawana na Isireli. Na vuna? Ni koro e vakamacalataki ena raivotu qo e se sega ni tara e dua vei ira na sereki se nodra kawa. E sega tale ga ni rawa ni tukuni me koro vakalomalagi. Na vuna? Ni tara ena vanua mera vakayagataka na “tiko” ena koro [se ka e sega ni tabu] e duatani duadua mai na itaratara ni vale e vakarautaki me caka kina vakatabakidua na sokalou tabu.—Isik. 42:20.
7. Na koro cava e raica o Isikeli? Na cava e vakaibalebaletaka? (Raica na imatai ni iyaloyalo.)
7 Ia na cava mada na koro e raica o Isikeli? Nanuma tiko ni a raica vata ga ena dua na raivotu na koro kei na vanua. (Isik. 40:2; 45:1, 6) E vakaraitaka na Vosa ni Kalou ni vanua e dusia na vanua vakaivakatakarakara, macala gona ni koro e dusia na koro vakaivakatakarakara. Na cava mada e dau kilai tu ena vosa “koro”? Qo e dusia na vanua era vakaitikotiko kina na lewe levu ra qai tuvanaki vakavinaka, vakamatau tale ga. Na koro e tuvai vakavinaka e raica o Isikeli, e tautauvata na yasana vava, e rairai dusia na veiliutaki e tuvanaki vakamatau.
8. Na cava e dusimaka na veiliutaki qo? Na vuna?
8 Na cava na ituvatuva ni veiliutaki qori? E laurai ena raivotu i Isikeli ni koro e cicivaki tiko ena loma ni vanua vakaitakarakara. Na ituvatuva qo e yaga vei ira kece na tamata ni Kalou nikua, e dusimaka tale ga na nodra cakacaka. Na cava e dusia ni koro qo e tiko ena vanua e sega ni tabu? Kena ibalebale ni koro qo e sega ni koro vakalomalagi, e dusia ga na veiliutaki e vuravura, e yaga vei ira kece na lewe ni parataisi vakayalo.
9. (a) O cei era okati ena veiliutaki e vuravura nikua? (b) Na cava ena cakava o Jisu ena loma ni Duanaudolu na Yabaki?
9 O cei gona era okati ena veiliutaki e vuravura? Ena raivotu i Isikeli, o koya na iliuliu ena koro e tukuni ni “turaga.” (Isik. 45:7) E dau vakatawani ira na lewenikoro, e sega ga ni bete se Livai. Eda vakasamataki ira sara kina na ivakatawa ena ivavakoso era sega ni lumuti. O ira na ivakatawa vakayalo dau veikauaitaki qo era lewe ni ‘so tale na sipi’ era veiqaravi ena yalomalumalumu e vuravura, ena matanitu vakalomalagi i Karisito. (Joni 10:16) Ena loma ni Duanaudolu na Yabaki, ena digia qai lesia o Jisu “e vuravura taucoko” o ira na qase nuitaki se “turaga.” (Same 45:16) Ena veidusimaki ni Matanitu vakalomalagi, era na qaravi ira kina na tamata ni Kalou ena loma ni Duanaudolu na Yabaki.
“Tiko e Kea o Jiova”
10. Na cava na yaca ni koro? Na cava e vakadeitaka na yaca qori?
10 Wilika Isikeli 48:35. Na yaca ni koro e “Tiko e Kea o Jiova.” Na yaca qori e vakadeitaka na kena vakilai na nona tiko o Jiova ena koro. Ni vakaraitaka vei Isikeli na rawarawa ni vanua e tiko kina na koro, e vaka sara ga sa tukuna tiko o Jiova vei ira na kau vakavesu: ‘Au na tiko tale kei kemuni!’ Sa bau veivakauqeti dina!
11. Na cava eda rawa ni vulica ena raivotu i Isikeli me baleta na koro kei na kena ibalebale?
11 Na cava eda vulica ena parofisai qo nei Isikeli? Na yaca ni koro qori e vakadeitaka vei keda na dauveiqaravi ni Kalou nikua, ni o Jiova ena tiko kei ira na nona tamata yalodina e vuravura me tawamudu. E vakabibitaka tale ga na yaca vakaibalebale qo e dua na ka dina: Na koro qo e sega ni soli tale vua e dua na tamata me liutaka, ia ena vakilai kina na yalololoma kei na vinaka i Jiova. Me kena ivakaraitaki, e sega ni vakatara o Jiova me vakarautaka na tamata na votavotai ni vanua. E vinakata ga vei ira na veiliutaki mera doka na Vkai. 19:17; Isik. 46:18; 48:29.ivotavota e soli vei ira na nona tamata, wili kina o ira na “dravudravua.”—
12. (a) Na cava e vakasakiti kina na koro qo? Na cava e vakatayaloyalotaka?(b) Na tikina bibi cava mera nanuma na ivakatawa vaKarisito ena raivotu qo?
12 Na cava tale na ka vakasakiti ena koro e ‘tiko kina o Jiova’? E 12 na kena matamata ni vakatauvatani kei na so tale na bai ni koro ena gauna makawa, e vica ga na kena matamata! (Isik. 48:30-34) Na levu ni matamata (ya tolu ena yasana vava) e vakatayaloyalotaka ni o ira na veiliutaki ena koro qo era torovi rawarawa ra qai tu vakarau mera rogoci ira na tamata ni Kalou. Ni 12 tale ga na kena matamata e vakaraitaka ni dola tu vei ira “na vuvale ni Isireli taucoko.” (Isik. 45:6) Na kena dau dola tu na matamata ni koro e dusia e dua na ka bibi vei ira na ivakatawa vaKarisito. E vinakata o Jiova mera dau yalorawarawa ra qai tu vakarau mera rogoci ira na tiko ena parataisi vakayalo.
Era “Curu Yani” na Tamata ni Kalou “Mera Sokalou” Qai “Qarava Tiko na Koro”
13. Na cava e tukuna o Jiova me baleta na duidui itavi era qarava na lewenivanua?
13 Meda lesu tale mada ena gauna i Isikeli, meda raica kina eso tale na itukutuku e vola me baleta na kena votai na vanua. E vakaraitaka o Jiova na duidui itavi era qarava na lewenivanua. O ira na bete, era ‘veiqaravi tiko ena tikina tabu,’ mera vakacaboisoro qai torovi Jiova ena nodra veiqaravi. O ira na Livai, era “veiqaravi ena valenisoro” mera “raica na kena cakacaka, kei na ka kece e dau caka kina.” (Isik. 44:14-16; 45:4, 5) Eso tale ga era cakacaka volekata na lomanikoro. O cei o ira qori?
14. Na cava eda vakasamataka me baleti ira na tamata cakacaka era tiko voleka ena koro?
14 O ira na tamata cakacaka era volekata na koro era cavutu mai na “yavusa kece ni Isireli.” Era dau veitokoni. E nodra cakacaka mera teivaka na itei “ena kedra na qarava tiko na koro.” (Isik. 48:18, 19) Vakacava na ituvatuva qori eda lai nanuma kina eso na itavi eda rawa ni qarava nikua? Io. O ira kece na lewenikoro ena parataisi vakayalo era rawa ni tokoni ira na taci Karisito lumuti kei ira na “isoqosoqo levu” e lesi ira o Jiova mera liutaka na cakacaka. (Vkta. 7:9, 10) Dua na sala bibi eda vakaraitaka kina noda veitokoni oya noda yalorawarawa ni tokona na veidusimaki ni dauveiqaravi yalodina.
15, 16. (a) Na cava eso tale na itukutuku eda vulica ena raivotu i Isikeli? (b) E tautauvata vakacava kei na itavi eda qarava nikua?
15 Eda vulica e dua tale na itukutuku matailalai ena raivotu i Isikeli na veika e vauca na cakacaka vakaitalatala. Na itukutuku cava ya? E tukuna o Jiova ni o ira na lewe ni 12 na yavusa era sega ni Livai era na cakacaka tiko ena rua na vanua: ena raranivale ni valenisoro kei na were ena koro. Na cava era cakava tiko? Ena raranivale ni valenisoro, era gole mai na Isik. 46:9, 24) Ia ena lomanikoro, era mai veitokoni na lewe ni yavusa kece mera teivaka na qele. Na cava eda vulica vei ira qo?yavusa kece mera “curu yani . . . mera sokalou” nira cabora nodra isoro vei Jiova. (
16 Nikua tale ga e dua na isoqosoqo levu era vakaitavi tiko ena cakacaka vata ga e raivotutaka o Isikeli. Era qaravi Jiova “ena nona valenisoro” nira cabora na isoro ni veivakacaucautaki. (Vkta. 7:9-15) Era cakava qori nira vakaitavi ena cakacaka vakavunau ra qai tusanaka na nodra vakabauta ena soqoni vaKarisito. Era raica ni nodra sokaloutaki Jiova e dua na itavi bibi. (1 Vei. 16:29) Levu tale ga na tamata ni Kalou era tokona na isoqosoqo ni Kalou ena levu tale na sala. Me kena ivakaraitaki, era veivuke ena taravaki kei na vakavinakataki ni Vale ni Soqoni kei na valenivolavola ni tabana, era veivuke tale ga ena so tale na taba ni cakacaka e tuvanaka na isoqosoqo i Jiova. Eso tale era veitokoni ena nodra cau vakailavo. E vaka sara ga era teivaka na qele “me vakalagilagi kina na Kalou.” (1 Kor. 10:31) Era gumatuataka na nodra cakacaka ra qai marautaka nira kila ni ‘taleitaka na isoro va qori’ o Jiova. (Iper. 13:16) Vakacava o sa vakaitavi tiko vakalevu ena gauna qo?
“Eda Waraka na Lomalagi Vou kei na Vuravura Vou”
17. (a) Ena vakayacori vakacava ena ivakatagedegede levu sara na raivotu i Isikeli? (b) Ena loma ni Duanaudolu na Yabaki, o cei ena yaga vua na veiliutaki?
17 Ena gauna se bera mai, vakacava eda na raica na kena vakayacori ena ivakatagedegede levu sara na raivotu i Isikeli me baleta na cau? Io! Vakasamataka mada qo: E raica o Isikeli ni tiko e lomadonu na ivotavota ni qele e vakatokai na “cau tabu.” (Isik. 48:10) Ni oti tale ga na Amaketoni ena tiko kei keda o Jiova ena vanua eda vakaitikotiko kina. (Vkta. 21:3) Ena loma ni Duanaudolu na Yabaki o ira na veiliutaki se o ira na lesi, era na vakatawani ira na tamata ni Kalou. Ena vakilai e vuravura taucoko na veiliutaki qori, nira na dusimaki kina vakayalololoma na lewenivanua kece era na bula ena “vuravura vou.”—2 Pita 3:13.
18. (a) Eda kila vakacava ni na salavata na veiliutaki ni Kalou kei na veiliutaki ena koro? (b) Na cava eda vakadeitaka ena yaca ni koro?
18 Eda kila vakacava ni na salavata tiko ga kei na nona veiliutaki na Kalou na veiliutaki ena koro? E vakamatatataki ena Vosa ni Kalou ni koro e 12 na kena matamata e vuravura, qo e vakatayaloyalotaka na koro vakalomalagi o Jerusalemi Vou, e veiliutaki kina o Karisito kei ira na 144,000. (Vkta. 21:2, 12, 21-27) Qori e dusia ni veiliutaki e vuravura ena muria vinaka na vakatulewa kece e vakarautaka na Matanitu ni Kalou mai lomalagi, ena laurai tale ga me muri vinaka sara. Io e vakadeitaka na yaca ni koro ni “Tiko e Kea o Jiova,” nida na bulabula vinaka kece na dausokalou savasava me tawamudu ena Parataisi. Sa na dua na gauna totoka dina!


text:
Jeremaia
Chapter 22
Sa tukuna vakaoqo o Jiova; "Mo lako sobu ki na vale i tui Juta, ka vosataka maikina na vosa oqo,
2 "Ka vaka, 'Dou rogoca na vosa i Jiova, o iko na tui Juta, ka tiko e nai tikotiko i Tevita, o iko, kei ira na nomu tamata turaga, kei ira na nomu tamata era sa daucuru mai ki na matamata-ni-koro oqo!
3 'Sa tukuna vakaoqo o Jiova; "Dou ia na lewa kei nai valavala dodonu, ka vakabulai koya sa vakacacani mai na liga i koya sa vakacacana: ia dou kakua ni vakararawataki ira na vulagi, kei na luveniyali, kei na yada, ka kakua ni dou vakadavea e na yasana oqo na dra sa sega ni cala.
4 "Ia kevaka dou sa vakabauta sara na vosa oqo, ena qai curu mai ki na matamata-ni-koro oqo o ira na tui era sa tiko e nai tikotiko i Tevita, ka sa vodo e na qiqi-vakaturaga kei na ose, o koya, kei ira na nona tamata turaga, kei na nona tamata.
5 "Ia kevaka dou na sega ni rogoca na vosa oqo, Au sa cavuti Au ni'u sa bubului," sa tukuna o Jiova, "Ni na vakalalai ga na vale oqo."'"
6 Ni sa tukuna vakaoqo o Jiova ki na vale i tui Juta; "O iko o sa vakataki Kiliati na ulu i Lepanoni vei au: ia Au na lewai iko mo veikau ga, ka mo veikoro sa sega ni sega.
7 Ia Au na lesia eso na kemu dauvakacaca, era sa dui vakaiyaragi, ka ra na taya sobu na nomu sitari vinaka, ka biuta ki na bukawaqa.
8 "Era na lako sivita na koro oqo o ira na lewe ni veivanua e vuqa, ka ra na dui veikayaka vakaiira, 'E na vuku ni cava sa cakacaka kina vakaoqo o Jiova ki na koro levu oqo?'
9 "Era na qai tukuna, 'Ni ra sa biuta na veiyalayalati i Jiova na nodra Kalou, ka soro vei ira na kalou tani, ka qaravi ira.'"
10 Dou kakua ni tagicaki koya sa mate, se yasovaka; Ia dou tagicaki koya sa lako tani yani, ni na sega ni lesu tale mai, se raica na vanua ka sucu kina o koya.
11 Ni sa tukuna vakaoqo o Jiova e na vuku i Salumi na luve i Josaia na tui Juta, o koya sa lewa mei sosomi kei Josaia na tamana, o koya sa lako tani e na yasana oqo, "Ena sega ni lako tale mai kike o koya,
12 "Ni na mate ga e na yasana era sa kauti koya vakabobula kina, ia ena sega ni kunea tale na vanua oqo.
13 "Ena ca o koya sa tara na nona vale e nai valavala e sega ni dodonu, kei na nonai taba loma ni vale e cake e na caka cala, ka sa sega ni sauma na cakacaka ni kai nona, ka sa sega ni solia vua nai voli ni nona cakacaka,
14 Ka sa tukuna, 'Au na tara e dua na noqu vale levu, kei na i taba loma ni vale i cake lelevu, ka sa taya na kena katuba; ka sa botana ecake ena sitari; ka boroi e nai qumu.'
15 "Kona lewa tiko beka ena vuku ni o sa viribaiti iko e na sitari? O tamamu sa sega beka ni kana ka gunu, ka cakava na lewa kei na cakacaka dodonu, ka sa qai vinaka kina o koya.
16 Sa ia na veilewai ena vukudrau na malumalumu kei na dravudravua; ka sa qai vinaka kina o koya. Sa vakaoqo na kilai au, se segai?" Sa tukuna o Jiova.
17 "Ia na matamu kei na lomamu sa goleva ga na nomu kocokoco, kei na vakadave dra sa sega ni cala, kei na veivakasaurarataki, kei nai valavala kaukauwa mo cakava."
18 O koya oqo sa tukuna kina o Jiova ena vukui Jioakimi na luvei Josaia na tui Juta "E ratou na sega ni tagicaki koya ka tukuna, 'Ulei na tuakaqu!' se, 'Ulei na ganequ!' era na sega ni yasovaki koya, ka vaka, 'Ulei turaga!' se,'Ulei na nonai ukuuku!'
19 Ena buluti ga vaka na asa, ni sa yarataki ka biu kitaudaku ni matamata-ni-koro o Jerusalemi.
20 "Mo cabe cake ki Lepanoni, ka tagi, ka tabalaka na domomu mai Pasani, ka tagi mai Aparimi, ni ra sa vakarusai o ira kecega era a lomani iko.
21 Au a vosa vei iko ni o sa tiko vinaka; ia o sa tukuna, 'Au na sega ni rogoca.' Sa vakaoqo na nomui valavala ni o sa gone ka yacova na siga oqo, ni o sa sega ni rogoca na Domoqu.
22 Na cagi e na kani ira na nomui vakatawa kecega, ia o ira sa lomani iko era na la'ki vakabobulataki. O na qai madua dina ka taqaya e na vuku ni nomu ca kecega.
23 O iko ka tiko mai Lepanoni, ka cakava na nomui sova e na sitari, o na ka lomani dina sara ni sa yacovi iko na rarawa, na yaluma me vaka na yalewa sa taratara?
24 "Me vaka na dina ni noqu bula," sa tukuna o Jiova, ke sa mama ni taba e na Ligaqu i matau, 'i Konaia na luve i Jioiakimi na tui Juta, ke'u sa na cavuti iko tani ga;
25 "Ia Au na soli iko ki na ligadra era sa saga me ra vakamatei iko, ki na ligadra talega o sa rerevaka—io ki na liga i Nepukatiresa na tui Papiloni, kei na ligadra na kai Kalitia.
26 "Ia Au na biuti iko tani, kei na tinamu ka vakasucumi iko, ki na dua na vanua tani drau a sega ni sucu kina, ia drau na mate ga mai kea.
27 "Ia e rau na sega ni lesu yani ki na vanua e rau sa domona tiko.
28 "Sa dua beka na matakau beci ka cati na tamata oqo o Konaia?—Se dua na bilo sa sega ni vinakati? A cava era sa biu tani kina o koya kei na nona kawa, ka vakasavi ki na vanua e ratou sa sega ni kila?
29 O iko, Na vanua, na vanua, na vanua, mo rogoca na vosa i Jiova!
30 Sa tukuna vakaoqo o Jiova, 'Dou vola na tamata oqo me kua na luvena, me tamata sa sega ni yaco e na nona gauna, ni na sega ni dua na tamata e na nona kawa, me tiko e na i tikotiko i Tevita, ka lewa tale mai Juta.'"


text:
E Yaga Vakacava na Raivotu i Sakaraia?
“Moni lesu mai vei au, . . . au na qai lesuvi kemuni.”—SAKA. 1:3.
1-3. (a) A vakacava tu na kedra ituvaki na tamata i Jiova ni tekivu parofisai o Sakaraia? (b) Na cava e vakamasuti ira kina o Jiova mera ‘lesu vua’?
E LAURAI ena ivola i Sakaraia na raivotu veivakurabuitaki me baleta na ivolavivigi e vuka tiko, dua na yalewa e tiko ena loma ni itawatawa, kei na rua tale na yalewa rau vakatubutubu tiko ena cagi me vaka na taba ni manumanuvuka na sitoki. (Saka. 5:1, 7-9) Na cava e vakaraitaka kina o Jiova na raivotu veivakurabuitaki qori vua na nona parofita? A vakacava tu na kedra ituvaki na Isireli ena gauna ya? Eda okati vakacava nikua ena raivotu e vola o Sakaraia?
2 E gauna marautaki duadua vei ira na dauveiqaravi i Jiova na yabaki 537 B.G.V., nira sereki ena nodra vakabobulataki tu me 70 na yabaki e Papiloni. Dua na ka nodra gumatua mera tauyavutaka tale na sokalou dina e Jerusalemi. Ena 536 B.G.V., e vakadavori kina na yavu ni valenisoro. Ena gauna qori, era “kaila tiko vakadomoilevu na lewenivanua qai Esera 3:10-13) Ia e totolo ga na kena saqati vakalevu na tarataravaki. Era yalolailai na Jiu ena levu ni veivakatovolei kei na veika dredre, era biuta kina na tara valenisoro mera kauaitaka ga na nodra vale kei na iteitei. Oti tale e 16 na yabaki, sa sega ni toso na tara valenisoro. E vinakati mera lesu vei Jiova na nona tamata, mera kua ni vakaliuca ga na ka me baleti ira. O Jiova e vinakata mera lesu vua, mera qaravi koya tale ena yaloqaqa, me vu tale ga mai lomadra.rogo yawa sara na kena rorogo.” (
3 E talai Sakaraia o Jiova ena 520 B.G.V., me vakaroti ira na nona tamata mera nanuma tiko na vuna era sereki kina mai Papiloni ena imatai ni gauna. Na ibalebale ni yaca Sakaraia, “Nanuma o Jiova,” e tiko kina e dua na vakasama bibi. Era guilecava na Jiu na veivakabulai i Jiova, ia e nanumi ira tu ga o koya. (Wilika Sakaraia 1:3, 4.) E vakadeitaka vei ira na nona loloma ni na vukei ira mera tauyavutaka tale na sokalou savasava, e vakaroti ira tale ga mera nanuma dei ni na sega ni vakadonuya na sokalou e caka tu ga me rawa, e sega ni vu mai lomadra. Meda raica mada na sala e uqeti ira kina o Jiova ena ikaono kei na ikavitu ni raivotu i Sakaraia. Na cava tale ga eda vulica kina?
TOTOGITAKI NIRA BUTAKO
4. Na cava e raica o Sakaraia ena ikaono ni raivotu? Cava e volai ruarua kina na yasa ni ivolavivigi? (Raica na iyaloyalo 1.)
4 E tekivu na Sakaraia wase 5 ena dua na raivotu vakatubuqoroqoro. (Wilika Sakaraia 5:1, 2.) E raica o Sakaraia ni vuka tiko e macawa e dua na ivolavivigi e voleka ni 9 na mita na kena balavu, e 4.5 na mita na kena raba! Sa tevu tu, sa vakarau me wiliki. E volai ruarua ena yasa ni ivolavivigi na itukutuku ni veilewai. (Saka. 5:3) Dau kena ivakarau me volai ga e dua na yasana, kena ibalebale ni tiko ena ivolavivigi qo e dua na itukutuku bibi, me kua ni vakawaleni.
5, 6. E raica vakacava o Jiova na veimataqali butako?
5 Wilika Sakaraia 5:3, 4. Eda na saumitaro kece vei Jiova, sa qai wacava o ira na vakatokayacataki vua. Era kila o ira na lomana na Kalou ni ‘beci na yacana’ ke ra vakaitavi ena veimataqali butako. (Vkai. 30:8, 9) Se inaki cava e butako kina e dua se nona iulubale, sa vakaliuca nona kocokoco me vakabibitaka na iyau, sa guilecava na Kalou. E sega ni dokai Jiova, na yacana kei na nona lawa, ni ka wale vua.
6 Vakacava o raica ena Sakaraia 5:3, 4 ni na ‘curu ena vale ni daubutako na ca qai tiko ga ena lomanivale me vakarusa’? Na ilati ni katuba kei na kena loka ena sega ni tarova rawa na vakatauitotogi i Jiova. Ena curuma yani na vanua eda vuni tu kina me vakavotuya na noda cala. Ke dua e vunitaka nona butako vei ira na veiliutaki ena matanitu, boso, qase ni ivavakoso, se itubutubu, ena sega ni vunitaka rawa vua na Kalou ni yalataka ni na laurai ga. (Iper. 4:13) E veivakacegui dina meda maliwai ira na dau dina ena “ka kece”!—Iper. 13:18.
7. Na cava meda cakava meda kua kina ni lewai?
7 E cata o Jiova na veimataqali butako. Eda raica me ka talei noda muria na ivakatagedegede cecere ni itovo savasava i Jiova, eda na qarauna tale ga noda itovo me kua ni beci na yacana. Eda na sega ni lewai me vakataki ira na nakita mera beca nona lawa.
DINA ENA NODA YALAYALA “ENA VEISIGA”
8-10. (a) Na cava na bubului? (b) Na bubului cava e beca o Tui Setekaia?
8 Na itukutuku e volai ena ivolavivigi vuka era vakaroti tale ga kina o ira na ‘bubului lasu ena yaca ni Kalou.’ (Saka. 5:4) Na bubului oya nona yalataka e dua ni dina na ka e tukuna, se nona yalataka ni na cakava, se sega ni cakava e dua na ka.
9 E bibi dina na bubului ena yaca i Jiova. Qori na ka e vakayacora na iotioti ni tui me dabe ena idabedabe vakaturaga e Jerusalemi. E bubului o Setekaia ena yaca i Jiova ni na yalodina tiko ga vei tui Papiloni. Ia e sega ni dina ena nona bubului. E qai lewai koya o Jiova ena nona kaya: “Niu bula dina tiko, . . . ena mate o [Setekaia] e Papiloni, na vanua e tiko kina na tui e buli koya me tui, e sega ni dina ena nona bubului qai beca na nona veiyalayalati.”—Isik. 17:16.
10 A dodonu me dina o Tui Setekaia ena ka e bubuluitaka ena yaca i Jiova. (2 Vei. 36:13) Ia e matewale nona sasaga me kere veivuke vei Ijipita me sereki ena ivua nei Papiloni.—Isik. 17:11-15, 17, 18.
11, 12. (a) Na bubului cava e bibi duadua? (b) Ena laurai vakacava ena noda bula e veisiga noda vosa ni yalayala?
11 O Jiova e dau rogoca tale ga na noda yalayala. E sega ni vakawalena, e bibi gona meda vakayacora me vakadonui keda kina. (Same 76:11) Na vosa ni yalayala kece eda cavuta, e bibi duadua noda yalataki keda vei Jiova. Eda bubuluitaka vei Jiova meda qaravi koya ena noda bula taucoko.
12 Eda na dina vakacava ena noda yalayala? Nida tudei ena veivakatovolei Same 61:8) Kaya mada ni wedevi iko e dua e valenicakacaka se koronivuli, vakacava o na ‘taleitaka na sala i Jiova’ ni o cata na itovo qori? (Vkai. 23:26) Ke ra sega ni tiko ena dina na lewe ni nomu vuvale, vakacava o na kerea na veivuke i Jiova mo rawa ni yalodina tiko ga ena bula vaKarisito, nira sega ni cakava qori na kena vo? O dau masuta e veisiga na Tamada vakalomalagi dauloloma, mo vakavinavinakataki koya ni o vakarurugi ena nona veiliutaki kei na nona loloma? O dau wili iVolatabu e veisiga? Qori ga na ka kece o yalataka. E bibi meda talairawarawa kina. Nida gumatua ena noda veiqaravi e vakaraitaka nida lomani Jiova, eda yalataki keda tale ga vua. Me ivakarau sara ga ni noda bula, me kua ni caka tu ga me rawa. Nida vakayacora na ka eda yalataka eda na vinaka kina, ena dei tale ga noda veisiga nimataka.—Vkru. 10:12, 13.lelevu se lalai ena vakaraitaka ni bibi duadua noda bubului meda vakacaucautaki Jiova “ena veisiga.” (
13. Na cava eda vulica ena ikaono ni raivotu i Sakaraia?
13 Eda vulica ena ikaono ni raivotu i Sakaraia ni sega ni dodonu mera butako se bubului lasu o ira na lomani Jiova. Eda raica tale ga ni tokoni ira tiko ga na Isireli o Jiova nira cala wasoma. E kila na veika dredre era sotava nira wavoliti ira tu na meca. Meda vakatotomuri koya ni daudina ena nona vosa ni yalayala, ena vukei keda tale ga meda vakayacora na noda bubului. Dua na sala e vukei keda kina oya noda nuitaka ni sa vakarau vakaotia vakadua na veika ca kece e vuravura. E vakadeitaki na inuinui marautaki qo ena raivotu tarava nei Sakaraia.
BIU O IVAKARAU CA “ENA VANUA E DODONU ME TIKO KINA”
14, 15. (a) Na cava e raica o Sakaraia ena ikavitu ni nona raivotu? (Raica na iyaloyalo 2.) (b) E dusi cei na yalewa ena loma ni itawatawa efa, na cava e vesu qai sogo kina?
14 Ni raica oti o Sakaraia na ivolavivigi vuka, e tukuna vua na agilosi me “tacake.” Na cava ena vakatakilai ena ikavitu ni raivotu? E raica sara e dua na itawatawa “efa” ni lako tiko yani. (Wilika Sakaraia 5:5-8.) Na itawatawa lailai qo e ‘uma na kena isogo mokimokiti.’ Ni dolavi e raica o Sakaraia ni ‘dabe toka e loma e dua na yalewa.’ E vakamacalataka na agilosi ni yalewa qo na “iVakarau ca.” Vakasamataka mada nona domobula o Sakaraia ni raica nona sasaga na yalewa me qasi tani mai na vanua e sogo tu kina! E vukitotolo na agilosi me biuti koya tale ena loma ni itawatawa qai sogota na gusuna ena uma bibi. Na cava na kena ibalebale?
15 E vakabibitaka na raivotu qo ni o Jiova ena sega ni vakatara me yaco tiko ga na ivakarau ca vei ira na nona tamata. Ena raica me tarovi qai kau tani vakatotolo. (1 Kor. 5:13) E vakadeitaka qori na agilosi ena nona sogota totolo na gusu ni itawatawa ena uma bibi.
16. (a) Na cava tale e raica o Sakaraia ni yaco ena itawatawa efa? (Raica na iyaloyalo 3.) (b) Rau kauta i vei na yalewa qori na itawatawa?
16 Oti qori e laurai sara e rua na yalewa e kaukaua na tabadrau me vaka na taba ni sitoki. (Wilika Sakaraia 5:9-11.) Erau duidui sara na yalewa qo ni vakatauvatani kei na yalewa ena loma ni itawatawa! Rau vakayagataka na yalewa qo na tabadrau kaukaua me rau co sobu rau qai laveta na itawatawa e tiko kina o “iVakarau ca.” Erau kauti koya i vei? Rau lai biuti koya ena “vanua o Saina,” se o Papiloni. Cava rau kauta kina i Papiloni?
17, 18. (a) Na cava e tukuni kina ni o Saina na “vanua e dodonu me tiko kina” o “iVakarau ca”? (b) Cava meda cakava ena ivakarau ca?
17 Era vakadinadinataka na Isireli ena gauna i Sakaraia ni o Saina e vanua vinaka me biu kina o iVakarau ca. E rawa ni vakadeitaka o Sakaraia kei ira nona itokani Jiu ni vanua ca o Papiloni ena gauna ya. Nira raica tiko na ivakarau dukadukali kei na qaravi matakau ena korolevu qo, era na saga e veisiga mera vorata na kena yalo. E vakacegui ira dina na raivotu qo, ni vakadeitaka o Jiova me taqomaka na sokalou savasava!
18 E bibi tale ga mera nanuma tiko na Jiu ni nodra itavi me savasava na nodra sokalou. Ena sega ni vakatarai me takavi ira na tamata i Jiova na ca. Nida sa mai lewe ni isoqosoqo savasava ni Kalou e dau veitaqomaki ena loloma, e noda itavi meda tokona. Vakacava eda taleitaka me savasava tiko ga na noda “vale”? E sega ni dodonu me kune ena noda parataisi vakayalo na ivakarau ca.
ERA ROKOVI JIOVA NA TAMATA SAVASAVA
19. Na cava eda vulica ena raivotu veivakurabuitaki i Sakaraia?
19 E warumisa na ivakaro ena ikaono kei na ikavitu ni raivotu i Sakaraia vei ira na tomana nodra veidabui, mera nanuma tiko ni sega ni taleitaka o Jiova na veika ca. Mera vakaraitaka nona tamata lomadina ni vu mai lomadra nodra cata na ka ca. Na itukutuku qori e vakadeitaka tale ga ni lomani keda na Tamada vakalomalagi. Ke da gumatua me vakadonui keda o Jiova, me taqomaki keda tale ga, eda na sega ni totogimate. Kena veibasai ga ni na vakalougatataki keda. Ena sega ni matewale noda sasaga meda savasava tiko ga ena vuravura ca qo. Meda nuidei ni na rawa ga qori ena veitokoni i Jiova! Ia eda vakadeitaka vakacava ni na dei tu ga na sokalou dina ena vuravura tawavakalou qo? Eda na nuidei vakacava ni na taqomaka o Jiova na nona isoqosoqo ena veivakararawataki levu sa voleka sara? Ena veivosakitaki na taro qori ena ulutaga tarava.


text: 15 Era lako sobu mai Jutia eso na tagane ra qai vakavulica vei ira na veitacini: “Ke oni sega ni cili me vaka na Lawa e vola o Mosese,+ oni na sega ni vakabulai.”2 Ia nira veileti qai veiba oti kei rau o Paula kei Panapasa, era mani lokuca me lako o Paula, o Panapasa kei na so tale i Jerusalemi+ vei ratou na yapositolo kei ira na qase ena vuku ni ka qo.*3 Era talaci ratou sara na tagane qo na lewe ni ivavakoso me ratou qai vakacavara yani na ilakolako i Finaisi kei Samaria. Ena ilakolako qori eratou vakamacalataka kina na nodra sa tavuki mai na lewe ni veimatanitu. Qo e vakamarautaki ira vakalevu na veitacini kece.4 Ni ratou yaco i Jerusalemi, dua na ka nodra marautaki ratou na lewe ni ivavakoso mai kea, wili kina o iratou na yapositolo kei ira na qase. Eratou vakamacalataka tale ga na levu ni ka e cakava na Kalou ena vukudratou.5 Era qai tucake eso era a lewe tu ni nodra ilawalawa vakalotu na Farisi era sa mai vakabauta, ra qai kaya: “E dodonu mera cili. Mera vakaroti tale ga mera muria na Lawa e vola o Mosese.”+6 Era soqoni vata mai na yapositolo kei ira na qase mera veivosakitaka na ka qo.7 Ni oti e dua na veivosaki katakata, e tucake o Pita qai kaya vei ira: “Raveitacini, oni kila vinaka na kena itekivu, ni sa digitaki au na Kalou mai na kemuni maliwa meu vunautaka na itukutuku vinaka vei ira na lewe ni veimatanitu, mera vakabauta kina.+8 Na Kalou ga, o koya e kila na ka e tu e lomada,+ e vakadonui ira ena nona solia vei ira na yalona tabu,+ me vaka ga e cakava vei keda.9 E sega tale ga ni vakaduiduitaki keda vei ira,+ e vakasavasavataka ga na lomadra nira sa vakabauta.+10 Ia na cava oni vakatovolea kina na Kalou ena nomuni taqara e domodra na tisaipeli na ivua+ era a sega mada ga ni colata rawa na tukada, se o keda?+11 Ia eda vakabauta na Jiu ni na vakabulai keda na Kalou ena loloma soli wale ni noda Turaga o Jisu,+ me vaka era vakabauta tale ga na tisaipeli era sega ni Jiu.”+12 Ni vosa oti o Pita, era vagagalu kece na ilala levu era tiko e kea. Era sa qai vakarogoci Panapasa kei Paula ni rau vakamacalataka e levu na ka veivakurabuitaki kei na cakamana e cakava na Kalou ena vukudrau ena kedra maliwa na veimatanitu.13 Ni rau vosa oti, e qai kaya o Jemesa: “Raveitacini, ni rogoci au mada.14 Sa vakamacalataka vinaka o Simioni+ na imatai ni gauna e golevi ira kina na veimatanitu na Kalou me digitaka e dua na ilawalawa me vakatokai ena yacana.+15 E duavata kei na tikina qo na nodra vosa na Parofita me vaka e volai:16 ‘Ni oti na veika qo, au na qai lesu meu tara tale na valelaca* i Tevita sa bale tu, au na tara na kena irusarusa me duri tale,17 mera vakasaqarai Jiova* kina na tamata era vo tu mai, wili kina o ira kece na lewe ni veimatanitu, o ira era vakatokai ena yacaqu, e kaya o Jiova,* o koya e vakayacora na ka kece qo me vaka+18 sa nakita makawa tu mai.’+19 Au vakatulewataka gona meda kua ni vakavuleqa tale vei ira na veimatanitu era sa tavuki tiko mera qarava na Kalou,+20 meu vola ga me tabu vei ira na veika e vakadukadukalitaki ena qaravi matakau,+ na veiyacovi tawadodonu,*+ na ka e kuna,* kei na dra.+21 Se tekivu makawa sara na kena vunautaki ena koro na ka e vola o Mosese, wili kina na ivunau kece qo, ni dau wiliki vakadomoilevu na nona ivola ena valenilotu ena siga ni vakacecegu kece.”+22 Era qai duavata na yapositolo, na qase, kei na ivavakoso taucoko me digitaki e vica vei ira mera tomani Paula kei Panapasa ena ilakolako i Anitioki. E mani digitaki o Jutasa, e dau vakatokai tale ga me o Parisapa, kei Sailasa,+ erau dau veidusimaki vei ira na veitacini.23 Era mani vola qo qai solia me ratou kauta:“O keimami na tacimuni na yapositolo kei na qase, keimami vakabula yani vei kemuni na veitacini oni lewe ni veimatanitu mai Anitioki,+ Siria, kei Silisia.24 Keimami sa mai rogoca ni so vei keimami era lai vakavuleqa vei kemuni ena ka era tukuna,+ era saga mera vakaleqai kemuni, ia keimami a sega ni solia vei ira e dua na ivakaro,25 keimami duavata kina me digitaki eso tale mera talai yani vei kemuni mera tomani rau na wekada lomani o Panapasa kei Paula,26 erau solia nodrau bula ena yaca i Jisu Karisito na noda Turaga.+27 O koya gona, keimami talai Jutasa kei Sailasa me rau vakamacalataka tale ga na ka kece e volai tiko yani.+28 Keimami duavata kei na yalo tabu+ me keimami kua ni vakataqara vei kemuni e dua tale na icolacola, vakavo ga na ka bibi kece qo:29 ni vakatabui kemuni mai na ka kece e cabori ina matakau,+ na dra,+ na ka e kuna,*+ kei na veiyacovi tawadodonu.*+ Ke oni qarauni kemuni mai na ka kece qo, oni na tikovinaka kina. Me nomuni na vakacegu!”*30 Ni ratou sa biubiu na tagane qo, eratou lako sobu i Anitioki, eratou kumuni ira vata e dua na ilala tisaipeli levu, ratou solia sara vei ira na ivola.31 Nira wilika oti, era marautaka vakalevu na veivakauqeti.32 Ni rau parofita tale ga o Jutasa kei Sailasa, erau sega ni cegu ena nodrau tauca na vosa ni veiuqeti me rau vakayaloqaqataki ira na veitacini.+33 Ni sa oti e vica na siga, era sa qai talaci rau vakavinaka me rau lesu vei ira na talatala mai.34* ——35 Ia erau tiko ga mai Anitioki o Paula kei Panapasa ni rau veivakavulici tiko, era tomani rau e levu tale ena nodra vunautaka na itukutuku vinaka ni vosa i Jiova.*36 Ni oti e vica na siga, e kaya o Paula vei Panapasa: “Daru lesu mada me daru lai sikovi ira na veitacini ena koro kece daru a vunautaka kina na vosa i Jiova* me daru raica se ra vakacava tiko.”+37 A vinakata o Panapasa me kauti Joni, e yacana tale ga o Marika.+38 Ia e sega ni donu vei Paula me rau kauti koya, ni a biuti rau mada mai Pamifilia qai sega ni lako vata kei rau ina cakacaka.+39 Ena vuku ni tikina ya, e tubu sara ga kina e dua na veiba katakata, ratou mani veitalatala. E kauti Marika o Panapasa,+ rau soko sara i Saipurusi.40 A digitaki Sailasa o Paula, e mani lako ni oti nodra tataunaki koya na veitacini vei Jiova* kei na nona loloma soli wale.+41 E lako sara i Siria kei Silisia me vakayaloqaqataki ira na ivavakoso.


text:
“Cakava na ka kece me vakalagilagi kina na Kalou” (31)
10 Kemuni na taciqu, au vinakata moni kila ni a vakaruguti ira kece na tukada na o,+ era takosova kece na wasawasa,+2 era papitaiso kece tale ga mera imuri i Mosese ena o kei na wasawasa,3 era kana kece ena kakana vakayalo,+4 era gunu kece tale ga mai na wai vakayalo.+ Nira dau gunu mai na vatu vakayalo, na vatu e muri ira, na vatu ya o Karisito.+5 Ia e levu vei ira qo e sega ni vakadonui ira na Kalou, era vakamatei ena vanua talasiga.+6 Meda vuli ena veika e yaco ya, meda kua kina ni vinakata na ka ena kauta mai na leqa, me vaka ga era vinakata.+7 Meda kua tale ga ni ucui ira ena nodra qaravi matakau, me vaka e volai: “Era dabe na tamata mera kana ra gunu. Era qai tucake mera veilasamaki.”+8 Meda kua tale ga ni veiyacovi tawadodonu* me vaka na nodra veiyacovi tawadodonu* eso vei ira, ra bale kina e le 23,000 ena dua ga na siga.+9 Meda kua tale ga ni vakatovolei Jiova*+ me vaka na nodra vakatovolei koya eso, e vakamatei ira kina na gata.+10 Meda kua tale ga ni dau vosakudrukudru+ me vaka eso vei ira, e vakarusai ira kina na dauveivakarusai.+11 Na ka kece e yacovi ira e ka ni vuli vei keda, e volai tale ga me ivakasala vei keda+ eda bula donuya na icavacava ni veika vakavuravura.12 O koya gona e nanuma ni sa tudei tu, me qarauna me kua ni bale.+13 E sega ni dua na veivakatovolei e yacovi kemuni me duatani mai na kena era dau sotava na kena vo.+ Ia e dau dina na Kalou ena nona vosa, oya ni na sega ni vakalaiva moni sotava na ka ni veivakatovolei oni na sega ni taqea rawa.+ Ni oni vakatovolei, ena vakarautaka tale ga na sala moni vosota rawa kina.+14 O koya gona kemuni na taciqu lomani, ni dro tani mai na qaravi matakau.+15 Au vosa vei kemuni me vaka au vosa vei ira na yalomatua, oni rawa ni vakatulewa ena ka au tukuna qo.16 Na bilo ni vakavinavinaka eda a masulaka, e vakaibalebaletaka na noda vakila na yaga ni dra i Karisito.+ Na madrai eda a tikica, e vakaibalebaletaka na noda vakila na yaga ni yago i Karisito.+17 Baleta ni dua ga na madrai, e dina nida le levu, eda dua ga na yago,+ nida vakayagataka vata ga na madrai qori.18 Raici ira mada na Isireli vakayago: Vakacava era vakaivotavota vata kei na icabocabonisoro o ira era kania na isoro?+19 Na cava meu qai kaya? E ka bibi na isoro e cabo ina matakau, se bibi na matakau?20 Sega, au kaya ni ka era cabora na veimatanitu era cabora vei ira na timoni, era sega ni cabora vua na Kalou.+ Au sega kina ni vinakata moni vakaivotavota vata kei ira na timoni.+21 Oni sega ni gunu rawa ena bilo nei Jiova* kei na nodra bilo na timoni, oni sega ni kana rawa ena “teveli nei Jiova”*+ kei na nodra teveli na timoni.22 Se ‘eda via vakacudrui* Jiova’?*+ Vakacava, eda kaukaua cake vua?23 E tara na ka kece, ia e sega ni yaga na ka kece. E tara na ka kece, ia e sega ni veiuqeti na ka kece.+24 Me kua ni dua e qara na ka e yaga ga vua, me qara tale ga na ka e yaga vei ira tale eso.+25 Moni kania na ka kece e volitaki ena makete ni lewe ni manumanu, ni kua tale ni vakataroga e dua na ka ena vuku ni nomuni lewaeloma,26 ni “nei Jiova* o vuravura kei na ka kece e tu kina.”+27 Ke sureti kemuni e dua e sega ni vakabauta qai donu vei kemuni nona veisureti, kania na ka kece e vakarautaka e matamuni, ni kua tale ni vakataroga e dua na ka ena vuku ni nomuni lewaeloma.28 Ia ke dua e kaya vei kemuni: “Na ka qo sa cabori mai,” kua ni kania ena vuku i koya e vakaraitaka na itukutuku ya, ena vuku tale ga ni lewaeloma.+29 Qo e sega ni nomu lewaeloma, na nona ga o koya adua. Na cava me mai lewa kina na ka au cakava na nona lewaeloma e duatani tale?+30 Keu kania na ka au sa vakavinavinakataka oti, na cava meu vosavakacacataki kina ena ka au sa vakavinavinakataka?+31 O koya gona, se oni kana se gunu se cava ga oni cakava, moni cakava na ka kece me vakalagilagi kina na Kalou.+32 Ni kua ni cakava e dua na ka mera tarabe kina na Jiu kei ira na kai Kirisi, kei ira tale ga na lewe ni ivavakoso ni Kalou,+33 me vaka ga na noqu saga meu vakamarautaki ira kece na tamata ena ka kece, au sega ni qara na ka e yaga ga vei au,+ na ka ga e yaga vei ira e levu, mera vakabulai kina.+


text:
Wase 60
Na veika sa vakatakilai yani mai vei Josefa Simici na Parofita, mai Inidipenideni, ena yasayasa vaka-Jekesoni e Misuri ena 8 ni Okosita, 1831. Ena gauna oqo era gadreva tiko kina o ira na italatala qase era a lako ki na Yasayasa vaka-Jekesoni ka laki vakaitavi ena kena vakatabui na qele kei na vanua me tara kina na valetabu me ra kila na veika me caka.
1–9, Me ra vunautaka na kosipeli ko ira na italatala qase ki na nodra ivavakoso na tamata caka ca; 10–14, Me ra kakua ni vakaoti gauna wale, se buluta na nodra taledi; 15–17, Me ra savata na yavadra me ivakadinadina vei ira era sa cata na kosipeli.
1 Raica, sa kaya vakaoqo na Turaga vei ira na italatala qase ni nona lotu, io ko ira me ra na lesu kusarawa yani ki na vanua era a dui cavutu mai kina: Raica, au sa marautaka dina na nomudou lako mai ki ke;
2 Ia au sa sega talega ni marautaka eso vei kemudou, ni ra sega ni dolava na agusudra, ia era bvunitaka na taledi au sa solia vei ira, ena nodra crerevaka na tamata. Ena ca vei ira oqo, ni na tau vei ira na noqu cudru.
3 Ka na qai yaco, kevaka era na sega ni yalodina vakalevu cake vei au, ena akau tani mai vei ira, io na veika mada ga sa tu rawa vei ira.
4 Ni koi Au na Turaga; au sa lewa na lomalagi e cake, ka vakakina vei ira na amataivalu ni vuravura; ia ena siga au na kumuni ira kina na noqu biyau talei, era na qai kila na tamata kecega na veika sa vakatakilai kina na kaukauwa ni Kalou.
5 Ia, au na vosa vakaidina mada vei kemudou, ena veika e baleta na nomudou ilakolako lesu ki na vanua dou a cavutu mai kina. Me ta se voli e dua na waqa, dou lewa ga na ka mo dou kitaka, e sega ni dua na ka vei au, ia mo dou lako kusarawa ga ki na vanua ko Seni Loisi.
6 Ia mai kea me ratou qai cavutu sara ko Sidini Rikitoni, Josefa Simici Lailai, kei Oliva Kaudari na noqu tamata, ka lako yani ki Sinisinati;
7 Ia mai na vanua koya me ratou qai tabalaka cake na domodratou ka kacivaka na noqu vosa ena domoilevu, me kakua ena cudru se lomalomarua, dou dulaka cake vei ira na ligamudou savasava. Ni sa rawa me’u qisi kemudou mo dou asavasava, ka bvosota tale ga na nomudou ivalavala ca.
8 Ia ko ira na kena vo me ra qai lakolako yarua yani mai Seni Loisi, me ra kakua ni vakusakusa ena nodra vunautaka na noqu vosa ki na nodra ivavakoso na tamata dau caka ca, me yacova ni ra sa lesu yani ki na isoqosoqo lewenilotu era dui cavutu mai kina.
9 Ia na veika kece oqo me vinaka kina na veisoqosoqo lewenilotu; ni sai koya oqori na inaki ni noqu talai ira yani.
10 Ia me na solia ko aEtuwate Patereji na noqu tamata na ilavo ka’u sa solia vua, e dua na iwase vei ira na noqu italatala qase au sa lewa me ra lesu tale;
11 Ia ko ira era sa rawa ni sauma tale na ilavo oqori, me ra qai sauma lesu vua na itini; ia vei ira era sega ni rawata, me sa rauta ga.
12 Ia oqo au na vosa mada ena vukudra na kena vo ka ra na qai lako mai ki na vanua oqo.
13 Raica, era sa talai yani me ra vunautaka na noqu kosipeli ena kedra maliwa na nodra ivavakoso na dau caka ca; ia, sa vakaoqo na noqu ivakaro vei ira: Dou kakua ni la’ki avakawelewele se vakaoti gauna wale ga se vunia na nomudou btaledi me kakua kina ni kilai.
14 Ia ni dou sa yaco mai ki na vanua ko Saioni, ka dou sa tukuna yani na noqu vosa, mo dou qai lesu kusarawa ka la’ki tukuna na noqu vosa ki na nodra ivavakoso na dau caka ca, ia me kakua ni vakusakusataki, se vakayacori ena acudru se ena yalo ni veileti.
15 Dou kuretaka laivi na akuvu ni soso mai na yavamudou vei ira sa sega ni ciqomi kemudou, ia dou kakua ni kitaka me ra raica, de dou na vakacudrui ira, ia me caka vuni ga; ka savata sara na yavamudou, me ivakadinadina ni nodra beitaki ena siga ni veilewai.
16 Raica, sa rauti kemudou oqo, sai koya oqo na nona lewa ko koya sa talai kemudou.
17 Ia ena qai tukuni mai ena gusui Josefa Simici Lailai, na noqu tamata me kilai na veika me baleti rau ko Sidini Rikitoni kei Oliva Kaudari. Ena qai tukuni malua na ka e baleti ira na kena vo. Ia ena yaco vakakina. Emeni.


text:
Tuberi Luvemu me Qaravi Jiova
“Me lako tale mai vei keirau na tamata ni Kalou dina . . . me vakasalataki keirau ena ka me keirau vakayacora vua na gone ena sucu.”
SERE: 88, 120
1. Na cava e cakava o Manoa ni rogoca ni rau sa na vakaluveni?
E KILA o Manoa kei watina ni sega ni rawa me rau vakaluveni. Ia e rairai vei yalewa na agilosi i Jiova qai tukuna ni na dua na luvedrau tagane. E kurabuitaki dina qori! Dua na ka nona marau o Manoa, e kila tale ga ni na sega ni rawarawa na nona itavi vakatama. E takalevu ena vanua na veika ca, erau na tuberi luvedrau vakacava me qaravi Jiova? E “vakamasuti Jiova” o Manoa ena nona kaya: “Au kerea me lako tale mai vei keirau na tamata ni Kalou dina [na agilosi] oni tala mai me vakasalataki keirau ena ka me keirau vakayacora vua na gone ena sucu.”
2. Na cava e okati ena nomu tuberi luvemu? (Raica na kato “ E Bibi Duadua Mo Tuberi Luvemu.”)
2 Ke oni itubutubu, oni na kila vinaka na ibalebale ni vakamamasu i Manoa. Me vakataki Manoa, oni vakacolati ena itavi bibi moni tuberi luvemuni mera kilai Jiova ra qai lomani koya. * (Vkai. 1:8) Me rawa qori, mera vakadeitaka na itubutubu me tiko e dua na ituvatuva ni Sokalou Vakavuvale e veiganiti qai veiuqeti. Ia me rawa ni kasa ena nodra vakasama na gone na ka dina vakaivolatabu, ena sega ni vinakati ga na vuli vakavuvale e caka e veimacawa. (Wilika Vakarua 6:
LOMANI LUVEMU
3. E vakaraitaka vakacava o Jisu ni lomani ratou nona tisaipeli?
3 O Jisu e dau tukuna vakadodonu vei ratou nona tisaipeli ni lomani ratou. (Wilika Joni 15:9.) E vakaraitaka tale ga nona loloma ena nona dau veimaliwai voleka kei ratou. (Mari. 6:
4. Na cava o na cakava mo vakaraitaka kina vei luvemu ni o lomani koya? (Raica na imatai ni iyaloyalo.)
4 Tukuna vei luvemu ni o lomani koya, mo vakaraitaka wasoma vua ni o vakamareqeti koya. (Vkai. 4:3; Taito 2:4) E tukuna o Samuel mai Ositerelia: “Niu se gone, e dau wilika vei au o Ta ena veiyakavi na ivola na iTalanoa Mai na iVolatabu. Ena sauma noqu taro, mokoti au, qai reguci au ni bera niu moce. E muri au sa qai kila ni sega ni dau caka qori ena vuvale nei Ta! Ia e dua na sasaga vinaka e cakava me vakaraitaka nona lomani au. Au sa qai volekati koya ga vakalevu, au marau qai vakila niu taqomaki.” Me rawa ni vakila tale ga qori o luvemu, mo dau tukuna vua: “Au lomani iko.” Vakaraitaka ni o kauaitaki luvemu. Mo drau dau veitalanoa, kana vata qai qito vata.
5, 6. (a) Na cava e cakava o Jisu vei ira e lomana? (b) O na vakadodonutaki luvemu vakacava?
5 E tukuna o Jisu: “O ira kece au lomana au vunauca, au vakadodonutaka tale * (Vkta. 3:19) Levu na gauna ratou veibataka na tisaipeli se o cei e levu duadua vei ratou, ia e tuberi ratou tiko ga o Jisu. Ke ratou sega ni muria na tisaipeli na ivakasala i Jisu, ena sega ni vakalecalecava o koya, ena vakadodonutaki ratou vakayalololoma qai caka vakamatau ena gauna kei na vanua veiganiti.
6 Mo vakaraitaka ni o lomani luvemu ena nomu vakadodonutaki koya. Ena so na gauna sa na veirauti ga me vakamacalataki vei ira na luveda na vuna e donu se cala kina na sala era muria. Ia vakacava ke se sega ga nira muria? (Vkai. 22:15) Ni yaco qori, vakatotomuri Jisu. Ena gauna kei na vanua veiganiti, vakadodonutaki luvemu ena yalomalua, yalololoma, vosovoso, salavata kei na nomu veituberi kei na veivakavulici. E tukuna e dua na tacida yalewa mai Sauca Aferika o Elaine: “Rau dau vakadodonutaki au e veigauna noqu itubutubu. Erau dau vakasalataki au niu na totogitaki keu talaidredre, erau dei ena ka rau tukuna qori. Ia erau sega ni vakadodonutaki au ena dela ni cudru, rau na vakamacalataka tale ga na vuna au vakadodonutaki kina. Ni caka qori, au vakila niu taqomaki, au kila na vanua au yala kina, kei na ka e vinakati meu cakava.”
VAKARAITAKA NA YALOMALUMALUMU
7, 8. (a) E vakaraitaka vakacava o Jisu na yalomalumalumu ena nona masu? (b) Ena vakavulici luvemu vakacava na nomu masu me dau nuitaki Jiova?
7 Vakasamataka mada se na tarai ratou vakacava na tisaipeli ni ratou rogoca e dua na masu i Jisu e vuravura: “Apa, Tamaqu, e rawarawa na ka kece vei kemuni, ni kauta tani vei au na bilo qo. Ia me kua ni yaco na lomaqu, me yaco ga na lomamuni.” * (Mari. 14:36) Eratou liaca na tisaipeli mai na vakamamasu i Jisu, ni dodonu me ratou yalomalumalumu ni kerea na veivuke i Jiova me vaka ga e cakava na Luve ni Kalou uasivi.
8 Levu na ka e rawa ni vulica o luvemu ena nomu masu. E macala ni sega ni inaki ga ni nomu masuti Jiova me vuli kina o luvemu. Ia e rawa ni vulica me nuitaki Jiova nira rogoca na nomu masu ena yalomalumalumu. E tukuna o Ana mai Brazil: “Ni yaco eso na ituvaki dredre, kena ivakaraitaki ni rau tauvimate o tutu kei bubu, rau na kerei Jiova noqu itubutubu me solia na kaukaua vei rau o tutu me rawa kina ni rau vosota, kei na vuku me rau vakatulewa vinaka. Ni rau sotava noqu itubutubu eso na ituvaki e dredre sara ga, erau na biuta ga vei Jiova. Au vulica kina meu nuitaki Jiova.” Ni o masu kei luvemu, kua ni masulaki koya ga. Kerei Jiova me vukei iko tale ga
9. (a) E vakavulici ratou vakacava nona tisaipeli o Jisu me ratou veiqaravi ena yalomalumalumu? (b) Ke o tu vakarau ni qaravi ira na so tale, na cava ena vulica o luvemu?
9 E vakavulici ratou nona tisaipeli o Jisu me ratou veiqaravi ena yalomalumalumu. E sega ni tukuna wale ga, e vakaraitaka sara ga. (Wilika Luke 22:27.) E vakavulici ratou na yapositolo me ratou dau vakuai ratou. E bibi qori ena nodratou qaravi Jiova kei na nodra vukei na itokani vakabauta. Ni o yalomalumalumu mo vakuai iko, o sa vakavulici luvemu me cakava qori. E tukuna o Debbie, e dua na tina e rua na luvena: “Au sega vakadua ni vuvutaki watiqu ena levu ni gauna e vakayagataka vei ira na taciqu ena nona itavi vaqase. Au kila ni gauna keitou na vinakati koya kina, ena tu vakarau me solia nona gauna vei keitou.” (1 Tim. 3:
MO YALOMATUA
10. E vakaraitaka vakacava o Jisu na yalomatua nira via muri koya eso?
10 E vakaraitaka o Jisu na yalomatua ena nona raica na loma ni tamata qai kila na vuna e va kina ya nodra ivalavala. Ena dua na gauna, era via muri Jisu eso na ilala era dau vakarogoci koya. (Joni 6:
11. (a) E yaga vakacava na yalomatua mo kila kina ke taleitaka na cakacaka vakaitalatala o luvemu? (b) Na cava mo cakava me marautaki qai yaga vei luvemu na cakacaka vakaitalatala?
11 O sega ni rawa ni kila na ka e tu e lomadra na gone, ia o rawa ni vakaraitaka na yalomatua qai saga mo kila na nona rai me baleta na cakacaka vakaitalatala. Levu na itubutubu era cegu vakalekaleka mai na cakacaka vakavunau me rawa nira vakacegu na gone ra qai vakayagataka eso na ivaqa. O rawa ni kila na ivakarau ni nodra rai ena nomu taroga, ‘Vakacava e taleitaka o luvequ na cakacaka vakaitalatala se na gauna ga ni cegu?’ Saga me nomu isausau me marautaki qai yagavei luvemu na cakacaka vakaitalatala. Mo cakava eso na ka me bulabula kina na nomudrau veitomani ena cakacaka vakavunau.
12. (a) Ni yalomatua o Jisu, e vakasalataki ira vakacava nona imuri ena ivalavala vakasisila? (b) Eda kila vakacava ni tau ena kena gauna donu na ivakasala i Jisu?
12 A vakaraitaka na yalomatua o Jisu ena nona kila vinaka na ikalawa e rawa ni tini ena ivalavala ca. Kena ivakaraitaki, era kila nona imuri ni cala na veiyacovi tawadodonu. Ia e vakasalataki ira ena ikalawa ena tini ena ivalavala vakasisila, ena nona kaya: “O koya e vakaraica tiko ga na yalewa ena nona garosa, e sa veibutakoci oti kei na yalewa ya e lomana. Ke vakacalai iko tiko na matamu imatau, leuta, kolotaka laivi.” (Maciu 5:
13, 14. O na taqomaki luvemu vakacava mai na ka ni veivakamarautaki vakasisila?
13 Na yalomatua ena vukei iko mo taqomaki luvemu me kua ni vakaleqai vakayalo. Nikua, sa tu vakarawarawa na iyaloyalo vakasisila se so tale na ka tawakilikili e rawa nira sarava na gone. Macala ga nida na tukuna vei ira na luveda ni ca na ka ni veivakamarautaki e sega ni savasava. Ia na yalomatua ena vukei iko mo kila na sala ena rawa ni temaki kina o luvemu me via sara iyaloyalo vakasisila. Mo tarogi iko: ‘Na cava e rawa ni temaki luvequ me sara iyaloyalo vakasisila? E kila tiko ni vakarerevaki? Vakacava au torovi rawarawa, ena kerea noqu veivuke ke temaki me sara iyaloyalo vakasisila?’ Ke ra se lalai mada ga na gone, o rawa ni tukuna vei ira: “Ni o raica e dua na website vakasisila o qai temaki mo sarava, kerekere mai raici au. Kua vakadua ni madua. Au via vukei iko.”
14 Na yalomatua ena vukei iko mo lewa vinaka na ka ni veivakamarautaki o digia. E kaya o Pranas: “Na ka keirau digia na itubutubu me baleta na sere, ivola, se iyaloyalo, eratou vakamuria na lewenivuvale. Se mani cava o tukuna, era raica na gone na ka o cakava ra qai vakatotomuria.” Ke raica o luvemu ni o digia vinaka na ka ni veivakamarautaki e savasava, de dua ena uqeti koya me cakava tale ga qori.
ENA ROGOCI IKO NA KALOU DINA
15, 16. (a) Na cava o vakabauta kina ni na vukei iko o Jiova mo tuberi luvemu? (b) Na cava ena veivosakitaki ena ulutaga tarava?
15 Na cava e yaco ni kerea na veivuke i Jiova o Manoa me tuberi luvena? “E . . . rogoci Manoa na Kalou dina.” (Dvei. 13:9) Ra itubutubu, ena rogoci iko tale ga o Jiova. Ena sauma na nomu masu, ena vukei iko mo tuberi luvemu. O rawa ni cakava qori ke o vakaraitaka na loloma, yalomalumalumu kei na yalomatua.
16 O Jiova e vukei ira na itubutubu e se lalai na luvedra, ena rawa tale ga ni vukei ira na itubutubu mera tuberi luvedra itabagone. Ena veivosakitaki ena ulutaga e tarava na sala o rawa ni vakatotomuria kina na loloma i Jisu, nona yalomalumalumu, kei na nona yalomatua ni o tuberi luvemu itabagone me qaravi Jiova.
^ para. 2 E veivosakitaki ena ulutaga qo nodra tuberi luvedra na itubutubu mera qaravi Jiova, qori nira se gonedramidrami me yacova na yabaki 12.
^ para. 5 E tukuni ena iVolatabu ni okati ena veivakadodonutaki na veidusimaki vakayalololoma, veituberi, veivakavulici, so na gauna e vakatauitotogi
^ para. 7 E tukuni ena ivola The International Standard Bible Encyclopedia: “Ena gauna i Jisu, na vosa ʼabbāʼ era dau cavuta na gone vei tamadra me dusia nodra veivolekati kei na nodra veidokai.”


text:
GEORGIA | 1924-1990
Na iVolatabu vakaGeorgia
A VAKADEWATAKI taumada na iVolatabu ena so na vosa me vaka na vosa vakaGeorgia, vakaArmenia, vakaIjipita (nodra vosa na Copt), vakaLatina, vakaArame, kei na so tale. A rairai volai ena ikalima ni senitiuri G.V. se ni bera ya na ivolavivigi vakaGeorgia ni Kosipeli, na ivola i Paula, kei na Same. Ni toso na vakadewa kei na lavetaki ni iVolatabu ena veisenitiuri e muri, sa vica vata sara na vakadewa ni iVolatabu vakaGeorgia. *
A veivakamuai vakalevu na iVolatabu ena nodra ivola kei na nodra ivakarau ni bula na lewenivanua e Georgia. Kena ivakaraitaki, a lavetaki tu eso na tikinivolatabu ena kena italanoa vakaloloma o Ranadi Shushanik a volai ena ikalima ni senitiuri. Ena nona serekali “Vakaisulu na Dauvala ena Kulinimanumanu” (The Knight in the Panther’s Skin), a vakamacala kina na dauniserekali o Shota Rustaveli me baleta na itovo kilikili. A vola tale ga kina na ivakavuvuli yaga me baleta na veitokani, yalovinaka, kei na nodra lomani na vulagi. Na ivakavuvuli qori e se yaga tiko ga vei ira na lewenivanua e Georgia.
^ para. 3 Ena ikuri ni ivakamacala, raica na ulutaga “Kune e Dua na iYau Vuni,” ena Vale ni Vakatawa 1 June, 2013.


text:
Tudel Vula Katakata
Tudel Vula Katakata (Full Moon Fever) na imatai domodua ni valeniyaloyalo yavala ivolamaroroi ena Tom Petty, vagalalataki ena Epereli 24, 1989, ena MCA Records. E kena ibalebale na nodra cau na lewe ni nona ilawalawa Heartbreakers, kilaika Mike Campbell, vakadina Jeff Lynne, Roy Orbison (ka a mate ni bera na kena vagalalataki), ka George Harrison, Petty's ilawalawaivesu ena Traveling Wilburys. e melevolavola o koya ga veitaratara na lalai kei Lynne, ka a veivakarisekete talega ena ivolamaroroi.


text:
O Rawa ni Yalomalumalumu Tiko ga ni o Vakatovolei
“Mo yalomalumalumu . . . ni o lako vata kei na nomu Kalou!”
1-3. Na cava a sega ni cakava na parofita ni Juta, na cava e yaco vua? (Raica na imatai ni iyaloyalo.)
DONUYA na gauna e veiliutaki kina o Tui Jerepoami, a tala o Jiova e dua na parofita mai Juta me vakasavuya na itukutuku ni veilewai warumisa vua na tui vukitani e Isireli. E yalodina na parofita yalomalumalumu qo me cakava qori. A taqomaki koya tale ga o Jiova mai na cudru katakata i Jerepoami.
2 Ni lesu tale tiko e vale na parofita, e sotava vakacalaka e dua na turaga sa qase sara volekati Peceli. E kaya na turaga qo ni parofita i Jiova. E dabuitaki koya, mani beca kina na ivakaro i Jiova, oya me ‘kua ni kana madrai se gunu wai e Isireli,’ me ‘kua tale ga ni lesu ena sala a muria mai.’ E rarawa sara ga o Jiova. Ni tomana tale nona ilakolako, e cici mai e dua na laione qai vakamatei koya.
3 A yalomalumalumu na parofita qori, ia na cava e totolo tu ga kina nona muria na ka e tukuna na turaga veidabui ya? E sega ni tukuna vei keda na iVolatabu. De dua e guilecava ni dodonu me ‘yalomalumalumu ni lako vata kei na Kalou.’ (Wilika Maika 6:8.) Ena iVolatabu, ni tukuni lako vata kei na Kalou e tiko kina na vakasama nida nuitaki koya, tokona nona veiliutaki cecere, qai muria nona veidusimaki. O koya e yalomalumalumu e kila vinaka ni dodonu me veivosaki wasoma kei na Tamana dauloloma qai kaukaua duadua. A rawa ni kerei Jiova na parofita me vakamatatataka nona ivakaro, ia e sega ni tukuni ena iVolatabu ni a cakava qori. Ena so na gauna, ena vinakati meda vakatulewataka eso na ka bibi, qai sega ni dau matata na ka e dodonu me caka. Nida yalomalumalumu eda na qara tiko ga na veidusimaki i Jiova meda kua kina ni cala bibi.
4. Na cava eda na veivosakitaka ena ulutaga qo?
4 Ena ulutaga sa oti, eda vulica ni se bibi tiko ga vei keda na lotu vaKarisito na yalomalumalumu kei na ka e okati kina. Ia na ituvaki cava ena vakatovolei kina noda yalomalumalumu? Eda na bucina vakacava na itovo talei qo meda yalomalumalumu tiko ga ni basika na ituvaki dredre? Me saumi qori, eda na veivosakitaka e tolu na ituvaki e dau yaco vakalevu nikua e rawa ni vakatovolei kina noda yalomalumalumu, kei na ka vakavuku meda cakava ena ituvaki yadua.
NI VEISAU NA KEDA ITUVAKI
5, 6. E yalomalumalumu vakacava o Pasilai?
5 Na veiveisau e dau yaco ena noda bula ena vakatovolei kina noda yalomalumalumu. Kena ivakaraitaki: Ni sa yabaki 80 o Pasilai, e sureti koya o Tevita me vakaitikotiko ena valenitui. A rairai marautaka sara ga o Pasilai. Ke ciqoma na veisureti, sa na veivolekati sara ga kei na tui. Ia e qai vakasuka. Na vuna? Ni sa dua toka na itaba, e tukuna vei Tevita ni sega ni via vakaicolacolataki koya. A mani vakatututaki Kimami me kena isosomi, de rairai dua vei ira na luvena tagane.
6 Na yalomalumalumu e vukei Pasilai me vakatulewa vinaka. A sega ni vakasuka na veisureti ena nona nanuma ni na sega ni qarava vinaka nona itavi, se me marautaka mada ga nona gauna ni vakacegu. A ciqoma na kena ituvaki, e kila tale ga na iyalayala ni ka e rawa ni cakava. A sega ni via colata tale na itavi ena sega ni qarava rawa. (Wilika Kalatia 6:4, 5.) Ke da kauaitaka ga na itutu kei na rogo, ena rawarawa nida bucina na yalo ni nanumi keda ga kei na veisisivi, ena tini ga ina rarawa. (Kala. 5:26) Na yalomalumalumu ena uqeti keda meda vakayagataka mai vu ni lomada noda taledi me vakalagilagi kina na Kalou, kei na ka ena yaga vei ira tale eso.
7, 8. E yaga vakacava na yalomalumalumu meda kua ni nuitaki keda ga kina?
7 Ni levu na itavi eda lesi kina, ena levu tale ga na lewa e soli vei keda. Qori ena vakatovolei kina noda yalomalumalumu. Gauna e rogoca kina o Niemaia nodra rarawa na lewe i Jerusalemi, e masuti Jiova vagumatua. (Niem. 1:4, 11) E mani vakalougatataki ira o Jiova ni lesi Niemaia o Tui Atakisekise me kovana ni vanua. E yaco me turaga rogo o Niemaia, e vutuniyau qai tu vua na lewa, ia e sega vakadua ni nuitaka nona kila se kaukaua. E lako vata tiko ga kei na Kalou. E qara tiko ga na veidusimaki i Jiova ena nona vakekeli ena Lawa ni Kalou. (Niem. 8:1, 8, 9) A sega ni dau vakacolasau o Niemaia, e veivuke ni vakayagataka kina nona iyau.
8 Na ivakaraitaki i Niemaia e uqeti keda meda kua ni nuitaki keda ga ni veisau na noda ilesilesi se levu tale na itavi eda qarava. Ke nuitaki koya ga e dua na Vosa Vakaibalebale 3:5, 6.) Nida lewe ni nona vuvale na Kalou, eda vakavulici meda raica vakabibi na itavi ena vuvale kei na ivavakoso, sega ni sasagataki ni itutu.
NIDA VAKALEWAI SE VAKACAUCAUTAKI
9, 10. Ena vukei keda vakacava na yalomalumalumu nida vakalewai?
9 E dau dredre meda lewai keda ni cala noda vakalewai. Levu na gauna e tagi o Ana ni vakalialiai koya wasoma o Penina. E yava o Ana, dina ni lomani koya o watina. Ni masu tiko ena valeniveitavaki ena dua na siga, a vakalewai koya na Bete Levu o Ilai ni nanuma cala ni mateni. Vakasamataka mada! Sega ni rawarawa na ituvaki qori, ia e yalomalumalumu tiko ga o Ana, e lewai koya vinaka qai veidokai nona vosa vei Ilai. E volatukutukutaki ena iVolatabu na nona masu vakaciriloloma. E laurai kina na levu ni nona vakabauta, nona veivakacaucautaki kei na vakavinavinaka.—1 Sam. 1:5-7, 12-16; 2:1-10.
10 Na yalomalumalumu ena uqeti keda tale ga meda “rawa tiko ga na ca ena vinaka.” (Roma 12:21) Eda na sotava na veika tawadodonu ena vuravura i Setani, ia meda kua ni rarawataka vakalevu nodra itovo na tamata ca. (Same 37:1) E dau mosimosi sara nida veileqaleqataki vakamataveitacini. Ia o koya e yalomalumalumu ena vakatotomuri Jisu. E kaya na iVolatabu: “Ni vakasewasewani e sega ni veivakasewasewani lesu . . . , e vakanuinui tiko ga vei koya e dau lewa vakadodonu.” (1 Pita 2:23) A kila o Jisu ni nona itavi o Jiova me veisausaumi. (Roma 12:19) Eda vakamasuti tale ga meda yalomalumalumu da qai kua ni “sauma na ca ena ca.”—1 Pita 3:8, 9.
11, 12. (a) Ena yaga vakacava na yalomalumalumu nida vakacaucautaki se vakacerecerei vakasivia? (b) E yaga vakacava na yalomalumalumu nida digia noda isulusulu, sasauni kei na noda itovo?
11 E rawa tale ga ni vakatovolei noda yalomalumalumu ke da sa dau rui vakacerecerei vakasivia. Vakasamataka mada na talei ni ka e cakava o Esiteri ni veisau vakasauri na ituvaki. E marama totoka qai dua na yabaki nona sauni tiko ena waiwai isaluaki saulevu. E maliwai ira e veisiga e levu na goneyalewa mai na vanua qali e Perisia, nira veisisivitaka tiko se o cei ena vinakati koya na tui. Ia e veidokai qai lewai koya vinaka tu ga. E sega ni vakacerecerei koya se dokadoka ni sa digi koya na tui me nona ranadi.
12 Na yalomalumalumu e vukei keda e veigauna me rakorako noda isulusulu kei na sasauni, me veidokai tale ga noda itovo. Eda kila nira na taleitaki keda e levu nida “yalomalumalumu [qai] yalomalua,” sega ni noda vakalevulevui keda se nanumi keda vakasivia. (Wilika 1 Pita 3:3, 4; Jere. 9:23, 24) Ke tiko e lomada na dokadoka, ena qai kilai ga ena ka eda cakava. Kena ivakaraitaki eda vinakata me kilai nida qarava tiko e dua na itavi dokai, eda kila eso na itukutuku e dodonu mera kila ga e vica, se da veikilai kei ira na tacida era lesi ena itavi dokai. Se da rairai vakamacalataka eso na ka e kilai mai na kena itukutukuni nida vakaitavi duadua ga kina, dina nira vakaitavi tale ga kina eso. E ivakaraitaki vinaka o Jisu ena tikina qo. Levu na ka e cavuta e yavutaki se lavetaki mai na iVolatabu vakaIperiu. E yalomalumalumu ni cakava qori, me rawa nira kila na vakarorogo ni ka e tukuna e vu mai vei Jiova, sega ni ka e nanuma se nona vuku.
ITUVAKI EDA SEGA NI LEWA RAWA
13, 14. Ena vukei keda vakacava na yalomalumalumu meda vakatulewa vinaka?
13 Ena vakatovolei tale ga noda yalomalumalumu ni tau eso na vakatulewa. Ni se tiko mai Sisaria na yapositolo o Paula, a tukuna vua na parofita o Akapo ni na vesu ke lako e Jerusalemi. De dua ena rawa ni vakamatei kina. Era leqataki koya na mataveitacini, era vakamasuti koya me kua ni lako. Ia a sega ni vakamalumalumu o Paula. A sega ni nuitaki koya vakasivia se me rere. E nuitaki Jiova vakatabakidua, e tu vakarau me vakaotia nona ilesilesi ena vanua ga e talai kina. Nira rogoca qori na mataveitacini, era yalomalumalumu ni tokona nona vakatulewa me gole i Jerusalemi.
14 Ena vukei keda na yalomalumalumu meda vakatulewa vinaka, dina nida sega ni kila vinaka se lewa na ka e rawa ni yaco. Kena ivakaraitaki, vakacava ke da tauvimate nida veiqaravi tiko vakatabakidua? Vakacava ke ra gadreva noda veivuke na noda itubutubu itabaqase? Eda na qaravi keda vakacava nida sa qase? Ena sega ni saumi kece na taro qori ena levu ni noda masu se vakekeli. (Dauv. 8:16, 17) Nida nuitaki Jiova, ena uqeti keda meda kila qai ciqoma ni vakaiyalayala ga na ka eda rawa ni cakava. Nida vakekeli, tarogi ira eso tale, qai kerea na veidusimaki ni Kalou ena masu, meda muria sara na vanua e dusimaki keda kina na yalo tabu ni Kalou. (Wilika Dauvunau 11:4-6.) Ena vakalougatataka qori o Jiova, se na veisautaka vakamalua noda isausau.
BUCINA NA YALOMALUMALUMU
15. Eda na yalomalumalumu tiko ga vakacava nida vakasamataka na sala e vukei keda kina o Jiova?
15 E yaga vakalevu na yalomalumalumu, ia e rawa vakacava nida bucina vakalevu? Meda dikeva mada e va na sala. Kena imatai, eda na bucina vakalevu na yalomalumalumu kei na noda dokai Jiova nida vakasamataka vakatitobu na nona itovo cecere kei na nona itutu. (Aisea 8:13) Meda nanuma nida lako vata tiko kei na Kalou Kaukaua Duadua, sega ni agilosi se tamata. Qori ena uqeti keda meda “vakamalumalumutaki [keda] ena liga kaukaua ni Kalou.”
16. Nida vakasamataka vakatitobu na loloma ni Kalou, ena uqeti keda vakacava meda yalomalumalumu?
16 Kena ikarua, noda vakasamataka vakatitobu na loloma i Jiova ena vukei keda meda bucina na yalomalumalumu. E vola na yapositolo o Paula ni vakamareqeta vakalevu o Jiova na tikiniyago eda dau vakawaletaka qai “rokova vakalevu.” (1 Kor. 12:23, 24) E kauaitaki keda yadua tale ga o Jiova, dina ni vakaiyalayala na ka eda rawa ni cakava. E sega ni vakatauvatani keda se me bureitaka nona loloma nida valavala ca. Ni lomani keda o Jiova, eda nuidei nida veiqaravi tiko ena nona vuvale.
17. Ena yaga vakacava nida raica ga na ka era vinaka kina eso tale?
17 Kena ikatolu, eda na vakavinavinakataka vakalevu na noda itavi ni sokaloutaki Jiova nida vakatotomuri koya, oya noda raica ga na ka era vinaka kina eso tale. Eda na sega ni qara na veivakacerecerei se siova na itavi e sega ni lesi vei keda, eda na yalomalumalumu ga ni qara nodra ivakasala eso tale, da qai muria nodra vakatutu. (Vkai. 13:10) Eda na marau vata kei ira nira lesi ena so na itavi. Eda na vakacaucautaki Jiova nida raica na sala e vakalougatataki ira kina “na taci[da] kece e vuravura.”
18. Ena dokai keda vakacava na Kalou nida vakavulica noda lewaeloma?
18 Kena ikava, nida vakavulica noda lewaeloma me salavata kei na ivakavuvuli vakaivolatabu, eda na kila na ka meda cakava me savasava kina noda itovo se ivakatagedegede me muri. Eda na bucina meda dau vakatulewa vinaka nida yalomalumalumu ni tiko vei keda na rai i Jiova. Nida vuli wasoma, masu, kei na noda muria na ka eda vulica, ena vaqaqacotaka noda lewaeloma ni toso na gauna. (1 Tim. 1:5) Eda vulica meda vakaliuci ira eso tale. Ke da cakava noda itavi, e yalataka o Jiova ni na ‘vakataudeitaki keda,’ ena rawarawa kina meda yalomalumalumu qai bucina eso tale na itovo vakalou.
19. Na cava ena vukei keda me tawamudu noda yalomalumalumu?
19 Na nona dokadoka wale ga vakadua na parofita ni Juta e mate kina, e vakaleqai tale ga nona veiwekani kei na Kalou. E rawa nida yalomalumalumu tiko ga nida vakatovolei. Era vakadinadinataka qori e levu na dausokalou yalodina ena gauna sa oti kei na gauna qo. Na dede ga ni noda lako vata kei na Kalou, dodonu meda yalomalumalumu tale ga vakalevu. (Vkai. 8:13) Se mani itavi cava eda qarava nikua, e ka talei qai dokai duadua meda lako vata kei Jiova. Mo vakamareqeta qori, tomana tiko ga nomu lako vata kei Jiova ena nomu vinaka taucoko me tawamudu.


text:
Author: Atu Kurumudu
Page: 4
Sa mai leqa na marama dau lagasere ka vakatokai tu me – Australian pop music icon Olivia Newton-John. A vakaraitaki talega ena iyaloyalo yavala me vaka na Grease kei na Xanadu.Sa yabaki 73 ni bera nona mai leqa oqo. Mai vakadewataka na itukutuku oqo na turaga na watina o John Easterling, ka tabaki talega ena […]
Vakilai ena veimatanitu mai Urope na tubu ni katakata ni draki kei na kena maca na vei uciwai. Qo sa laki vakavuna na kena vakamanini taki na vakayagataki ni wai. Mai Netherlands e laurai ni lutu saraga na ivakarau ni wai , me vaka e tabaki toka ena i taba oqo e ra. Uciwai na […]
Taqea dredre na timi ni All Blacks nai i yaloyalo sa boroi tiko me baleti ratou ena nodratou druka yarayara voli mai ena vica na qito veitaravi sa oti qo. Na siqileti drokadroka ni timi ni Sauca Aferika e dau solia tu ga na bolebole vei ratou nai taukei ni siqileti loaloa, na All Blacks. […]
Era vakaitavi ena vakatovotovo ni kaba vakaivalu na mataivalu ni Jaina ena nodra vuli valu e vanua mamaca kei na nodra vanataka na iyaragi lelevu. Yaco oqo , donumaka na nona veisiko tiko yani ki Taiwan na sivika [US House Speaker] Nancy Pelosi. Vakaraitaka na ‘The Eastern Theater Command mai na mataivalu ni Jaina ni […]
Ratou mate e 14 ka mavoa e 40 ena gauna e kama kina e dua na vale ni danisi mai na yasana o Chonburi ena Ceva -i Ra kei Thailand. Vakaraitaka na tabana ni ovisa ni a tekivu na kama ena 1 na kaloko ena mataka caca ni Vakaraubuka. Tukuni talega nira kaikaila mai tuba […]
Dua na goneyalewa e namaki tiko mena vakasakiti sara na nona qitoqito ena fainala ni marama ena sotasota ni qito leya Vitu ni Commonwealth Games o Reapi Uluinasau. [Image: Fiji Rugby] Vakaraitaka na dauni-kacikacivaki ni qito rakavi ni Viti FM,ka dau qito e liu ni Fijiana 15s o Mere Moto,ni dau semavinaka o Uluinasau kei […]
E sana vakalutumi tiko nai vodovodo ni basi ena 10 na pasede mai na siga ni mataka, ka na vaka tiko oqo me yacova e ono na vula. (source:fiji village) Vodovodo vou vei ira na taba qase ka ra tiko ena stage 1 e Vitilevu kei Vanualevu e sa na tiko ena $0.92 na sede, […]
Fijiana ena sota tiko kei na timi ni Ositerelia ena fainala ni koula ni vo e 22 na miniti me 8 na kaloko ena mataka ni Moniti (7:38am) Photo:fiji Rugby Vakaraitaka na dauniveivakatavulici ni mata timi ni Fijiana, (Coach) Saiasi Fuli na kena tubu, kei na kena vaksakiti na buturara ni Rakavi vei ira na […]
Duatani nodratou vakavakarau na mata timi ni Digicel Kulas ena vuku ni nodrau sota kei na timi ni Papua New Guinea kina fainala ni OFC Women’s nations Cup ena yakavi edai, daumaka sara na dauniveitokoni ena kena lai tokoni na mata timi ni Kulas. koya ena qaqa ena mata taka na ‘inter-confederation playoff’ kina 2023 […]
Era mate e 20 na lewe ni vanua ena 8 na vanua duidui ena Tokalau ni vanua o Bihar ena loma ga ni 24 na auwa , ni lidiki ira na yaseyase. Ratou kaya na dau-ni-draki ni dodonu me namaki tale na lutu ni yaseyase ena vica na siga mai oqo. Era sa vakasalatakai na […]


text:
June 10-16
EFESO 1-3
Sere 112 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Na Veiliutaki i Jiova kei na Kena iNaki”: (10 min.)
[Me saravi na iKau ni iVola na Efeso.]
Efe 1:8, 9—“Na ka vuni tabu” e okati kina na Matanitu vakaMesaia (it-2 837 ¶4)
Efe 1:10—O Jiova e vakaduavatataki ira tiko na nona ibulibuli vuku (w12 15/7 27-28 ¶3-4)
-
Vakekeli ena Vosa ni Kalou: (8 min.)
Efe 3:13—Ena sala cava era “vakalagilagi kina” na lotu vaKarisito e Efeso ni vakararawataki o Paula? (w13 15/2 28 ¶15)
Efe 3:19—Eda na kila vakacava “na loloma i Karisito”? (cl 299 ¶21)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Efe 1:1-14 (th lesoni 5)
GUMATUA ENA CAKACAKA VAKAITALATALA
Vidio ni iMatai ni Veisiko: (4 min.) Me saravi qai veivosakitaki na vidio.
iMatai ni Veisiko: (Me kua ni sivia na 2 na miniti) Vakayagataka na vakatutu ni veivosaki. (th lesoni 1)
iMatai ni Veisiko: (Me kua ni sivia na 3 na miniti) Tekivu ni o vakayagataka na vakatutu ni veivosaki. Tukuna o itaukeinivale e dua na iulubale e matau ena yalava. (th lesoni 3)
iMatai ni Veisiko: (Me kua ni sivia na 3 na miniti) Tekivu ni o vakayagataka na vakatutu ni veivosaki. Vakaraitaka e dua na ka ena iVukevuke ni Veivakavulici (Teaching Toolbox). (th lesoni 9)
NODA BULA VAKARISITO
“Me Yaga Vakalevu Nomu Vuli Vakataki Iko”: (15 min.) Mera vakaitavi na vakarorogo. Me saravi na vidio Mo “Taura Tiko” ga na Vosa ni Bula—Ni o Gumatua na Vuli Vakataki Iko.
Vuli iVolatabu ni iVavakoso: (30 min.) jy wase 70
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 144 kei na Masu


text:
Events
Kacivaka o Putin na va na vanua vaka Ukraine me wili ki Rusia. Ena itukutuku tabaki e kaya kina o koya nira sa duavata kina na lewenivanua oqo. Na va na vanua ka kacivaki oqo , oya na vanua vaka Donetsk, Luhansk, Kherson kei na yasayasa vaka Zaporizhzhia. Ena vuku ni veika sa mai yaco […]
Mai vakadaroi na kena vukataki na waqa ni maliwa lala ka tukuni ni kena ka kaukauwa duadua me bulia na Nasa ena vuku ni cagilaba o Ian. Na yacana na Artemis I Moon rocket ka dodonu me vukataki mai na Kennedy Space Center e Florida ena Tusiti. Ia mai suruta na pusi nai tuvatuva oqori […]
Ena maliwa ni vutusenikau ena dela ni nodra kisi ni mate na Marama Bale – Queen Elizabeth II , e ciqi toka kina e dua na i vola ka vola saraga na luvedra ka Tui ko King Charles III. E volai toka vaka peritania ka vaka toka oqo -: “In loving and devoted memory. Charles […]
Ethan Nwaneri e se qai yabaki 15 ka cauravou gone duaduda ena itukutuku ni veigauna me qito ena sotasota ni Premier League ena nodratou a qaqa vei Brentford ena kai 3-0. Lewena tiko na cauravou oqo na timi ni Arsenal. Sucu ena Maji -2007, ka se qai yabaki 15 ka 181 na siga me voroka […]
Ena itukutuku ka vola ko Allan Little mai Edinburgh, e matata vinaka tu kina na veiwekani , na isema kei na itukutuku makawa ni matanitu e rua ko Sikoteladi kei Peritania. Na Marama na Ranadi e lako mai na kawa nei Robert the Bruce, ka Tui e Sikoteladi mai na yabaki 1306-kina 1329 ni bera […]
Levu tu na gaunisala ni noda veitalanoa se veitaratara oi keda kece na veika bula ena ruku ni matanisiga oqo. Ia ni rogoca qo , mai vei ira na chimpanzee. E kunei ni duatani na nodra sala ni veitaratara vei ira na nodra i tokani ka vaka toka beka me nodra ‘social media’ Era dau […]
Era mai leqa e 21 na lewenivanua ena uneune ka kuretaka na Ceva-I-Ra kei Jaina. Koto na kena kaukauwa ena 6.6 na magnitude. Yavalata na Yasana levu o Sichuan na uneune oqo ka yaco rauta ni 10km [6miles] ena boto ni qele. Tukuni nira bale na duru ni cina kei na kena sisi na veidelana. […]
Era sa veivakasalataki na tabana ni veivueti ni lailai ni wai savasava, ena rawa ni laki vakavuna na tubu ni veimate eso mai Pakistan kei na nodra sa mate e sivia ni 1200 na lewenivanua. Na leqa levu duadua ena gauna oqo ka gadrevi totolo e dua na kena iwali sai koya na wai savasava. […]
Sega ni cakava o Ian Foster e dua na veisau ena nona imatai ni 15 me lade i rara ena kena namaki na calidi kei Argentina e Hamilton ena bogi ni Vakarauwai. Ia , e vakayacora e 4 na veisau ena i dabedabe ni veisosomitaki. Sa druka oti vakarua na All Blacks vei Argentina. Reserve […]
Tabaka e dua na sikoa ko Sione Molia ka kavetani talega ni Niusiladi me kauti ratou yani kina fainala ni Los Angeles Sevens e Carson ka ratou qaqa kina vei Samoa ena 28-26. Oqo ni oti nodratou a ciqoma e rua na pepa dromodromo kei na nodratou nanamaki yani ena sota kei Viti ena fainala. […]


text:
SERE VOU – DODOMO DARU BUCINA – MUDRE NI CAGI KEI SOVAIWAI
Written by Mika Qalobula on September 15, 2022
‘MUDRE NI CAGI KEI SOVAIWAI – Oqo na matasere ka liutaka tiko o David Seru, na cauravou ni Vunisei,Naceva mai Kadavu ka vasu ki Naigani,Verata mai na Tailevu ni Siga.E vakatoka yaca na nona matasere kina mataqali ka vasu kina mai Naigani me vaka nia susugi cake ga mai kea.
‘DODOMO DARU BUCINA’-Na sere oqo, e i matai ni sere ena nodratou i matai ni katokatoni ka talanoataki kina na bula ni veidomoni ka rau lako curuma e dua na veitau,ka a bucini veidomoni qo ena 2002,ni rau a se vuli vata voli ena FIT e Samabula.
Ni oti e 6 na vula na nodrau veitau voli mai,sa qai nanuma o cauravou me sa laki Tabailagotaki gone yalewa, ka raica ni marautaki sara vakalevu na veika e a laki vakayacora yani.
Ia,ni toso tiko na bula ni veitau,e sega vakadua ni kila o cauravou na veicavilaki levu e cakava tiko vua na goneyalewa oqo,me yacova saraga na gauna me qai tukutuku kina o gone yalewa, ka sa mani kavoro na bula ni veitau oya.
Sa vakanadaku o goneyalewa ka sa laki vakawati kei nona lasa vuni ka laki dua sara kina na luvena,ia ko cauravou, e sa mani qai mai vakawati talega,ka 4 na nona i solisoli.
Na nodrau dui vakawati oqo,e rau qai dui lasa ruarua na dui watidrau,ka rau mai lako curuma ruarua tu kina na dredre ni bula, ena vanua duidui rau vakaitikotiko kina.Sa qai vaqaqara mai o yalewa me vakasaqarai tagane ena yabaki oqo, me yacova ni sa kila na nona fb account ka ma ni qai vakauta vua e dua na friend request.
E kidacala o cauravou ni sa oti e 20 na yabaki,qai raica ni sa add friend tu yani na gone yalewa ka a laki Tabailagotaka ena 2002.Sa rau mani qai veitalanoa ka veiwaseitaka na veika rau dui lako curuma,ka rau vakadinadinataka ni rau sa mai waqa vata sara tu ga.
E rau sa qai mai biuta vata e dua na tiki ni siga me rau sota kina oya nai ka 25 ni Maji ena yabaki oqo,me na qai gade sobu yani o gone yalewa vei cauravou e na Mua I Ra,me vaka ni tiko voli mai Nadi o cauravou.
Ia,ena tiki ni siga vata sara ga qori ni vakarau me vodo yani o gone yalewa e Suva me gole sobu ki Nadi,e rau qai sota vakasauri kei na watina,ka mani kauti koya tale ko tagane oya ka mai tini boto i levu tu yani na nanamaki ni veisotari.
E rawa talega mo na rogoca na sere oqo ena VITIFM 92.2FM,92FM kei na 92.6FM.
VITIFM- E KAMICA QAI KACHI!!!!!!
Source – David Seru.


text:
Jeremaia
Chapter 39
E nai ka ciwa ni yabaki i Setekaia na tui Juta, e nai katini ni vula, sa lako mai o Nepukanesa na tui Papiloni kei na nonai valu kecega ki Jerusalemi, a sa vakacibi i valu ena koro.
2 E nai katini ni vula, e nai kaciwa ni siga ni vula, sa kabai na koro.
3 A ra sa curu mai o ira na tamata turaga kecega nei tui Papiloni, ka tiko e na matamata-ni-koro e loma, io o Nakali-sarisa, kei Samikarinipu, kei Sasikimi, kei Rapisarisi, kei Nakali-sarisa, kei Rapi-maki, kei ira kece na tamata turaga nei tui Papiloni sa vo tiko.
4 Ia ni sa raici ira o Setekaia na tui Juta, kei ira kece na tamatai valu, era sa qai dro, ka lako tani e na koro e na bogi, e na sala ni nona were na tui, kina matamata-ni-koro e na tadrua ni bai ruarua: a sa curu yani o koya e na sala ki na buca.
5 Ka sa vakasavi ira nai valu ni kai Kalitia, ka vauci Setekaia e na buca mai Jeriko: ia ni ra sa tauri koya, era sa kauti koya cake vei Nepukanesa na tui Papiloni ki Ripila e na vanua o Emaci, a sa lewai koya mai kea o koya.
6 Ia o tui Papiloni sa qai vakamatei iratou na luve i Setekaia e matana mai Ripila: O ira kece talega na turaga ni Juta sa vakamatea o tui Papiloni.
7 Ia sa leuta tani o koya na mata i Setekaia, a sa vesuki koya e na sinucodo, me kauti koya ki Papiloni.
8 Ia o ira na kai Kalatia era sa vakama e na bukawaqa na vale ni tui, kei na nodra vale na tamata, ka ra sa basuka sobu na bai kei Jerusalemi.
9 Ia na kena vo ni tamata era tiko e na koro, kei ira era sa vuki vua, kei ira na kena vo ni tamata, sa kauti ira o Nipusaretani na kapiteni ni valu i vakatawa, ki Papiloni.
10 Ia eso vei ira na dravudravua, sa sega na nodra ka, sa vakalaiva tu yani e na vanua o Juta o Nipusaretani na kapiteni ni valu i vakatawa, a sa solia vei ira na veiwere-ni-vaini kei na veiwere e na gauna o ya.
11 Ia o Nepukanesa na tui Papiloni sa vakaroti Nipusaretani na kapiteni ni valu i vakatawa e na vuku i Jeremaia, ka vaka,
12 "Mo kauti koya, ka vakaraici koya vinaka, ka mo kakua ni cakava vua e dua na ka ca; ia mo cakava ga vua me vaka na ka sa tukuna vei iko o koya."
13 A ra sa talaki o Nipusaretani na kapiteni ni valu i vakatawa, kei Nipusasipani, kei Rapi-sarisi, kei Nakalisarisa, kei Rapi-maki, kei ira kece na tamata turaga nei tui Papiloni;
14 io era sa talaki, ka kauti Jeremaia mai na lomanibai ni vale ni veivesu, ka soli koya vei Kitalaia na luve i Eaikami, na luve i Safani, me kauti koya ki na nona vale: ka sa tiko vata ga o koya kei ira na tamata.
15 Ia sa yaco na vosa i Jiova vei Jeremaia ni sa sogolati tiko o koya e na lomanibai ni vale ni veivesu, ka vaka,
16 "Mo la'ki vosa vei Epeti-meleki na kai Iciopea, ka vaka, 'Sa tukuna vakaoqo o Jiova ni lewe vuqa, na Kalou ni Isireli; "Raica, Au na vakayacora na Noqu vosa ki na koro oqo me ca, me sega ni vinaka; ia ena yaco ga e matamu e na siga o ya.
17 "Ia Ka'u na vakabulai iko e na siga o ya," sa tukuna o Jiova. "Io o na sega ni soli kina ligadra na tamata o sa rerevaka.
18 "Ni'u na vakabulai iko vakaidina, ia o na sega ni bale e nai seleiwau, ia na nomu bula ga ena nomui toki ni valu: ni o sa vakararavi vei Au," sa tukuna o Jiova.'"